
TEADMISEKS LUGEJALE 


Käesolev lehekülg on saavutatud kokkuhoitud sõnade 
arvel. 


Priit Ruudu p. Aimla, 
kollektiivi liikme 


AVALDUS 


Palun viia mind kolmeks kuuks madalamale palgale, 
sest treial Västrik ööbis 16. skp. kainestusmajas. 

Palun vähendada mu kvartalipreemiat 50% võrra, 
sest meister Lunde ameles teatris ühe linnukesega, 
samal ajal kui ta naine ootas kodus tibukest. 

Palun keelata mul asutuse punanurga kasutamine 
umbes kuuks ajaks, sest koristaja Verskorv, keeranud 
välja punanurga kaitsekorgid, jättis selle ruumi kolm 
nädalat koristamata elektri puudumise tõttu. 

Palun mitte anda mulle asutuse autot briketiveoks, 
ehkki sellega on võimatu viivitada, seoses autojuhi era- 
otstega kogusummas üks tuhat (1000) kilomeetrit. 

Palun ajada mu pea nulliga (0) paljaks, sest raamatu- 
pidaja Okk tõmbas asutuse revidendil banketi ajal 
paruka peast. 

Palun visata mind välja korteri eelisjärjekorrast, 
arvestades asjaolu, et TTO insener Pukk tegi akordeoni 
lõõtsa sisse 5 (viie) kopika suuruse augu ja ütles, et see 
on nüüd «Hi-Fi» automaat. 

Palun siduda mu jalgade külge puudased (16) pom- 
mid, sest ajal, mil pätid ronisid üle plangu tehase terri- 
tooriumile, ronis öövaht Norsk üle sellesama plangu 
territooriumilt välja. 

Palun köita mind nädalavahetuseks puu külge ning 
tulistada teiste hirmutamiseks seda puud kaheraudse 
püssiga ilma mind tabamata, arvestades asjaolu, et ohu- 
tustehnik Holm jättis õhkamistööks ettenähtud düna- 
miidikoti ühiselamu puhvetipidaja voodi kõrvale. 


Seltsimehi halvasti kasvatanud 
kollektiivi liige (allkiri) 


P.S. Palun ette valmistada karistused kollektiivi tei s- 
tele liikmetele selle eest, et nad on juba aastaid oma 
põues soojendanud rusikakangelast, sest kavatsen eel- 
oleval sügisööl kõigi eespool nimetatud kodanike ninad 
(ä 1) üles lüüa. 

KAADRIVOOLAVUS 


Asutuses oli kõik muidu enam-vähem korras, ainult 
et varustaja, seltsimees Urn, oli purjus. Ja kui telefon 
helises ning üks tähtsa häälega mees küsis, kuidas olu- 
kord on, vastas direktor ausalt: 

«Um on täis.» 

Aga helistajaks oli sanepidjaam ning asutusele mää- 
rati trahv, sest urnid tuleb alati õigeaegselt tühjendada. 
Ent kui mees on väga täis, siis pole sugugi naljaasi teda 
tühjendada. Seepärast võttis direktor kätte ja lihtsalt 
vallandas sm. Umi varustaja kohalt. 

Uueks varustajaks võeti seltsimees Hing, samuti joo- 
dik. Telefon helises ja üks tähtsa häälega mees küsis, 
kuidas olukord on. 

«Hing on täis,» kaebas direktor. 

Aga helistajaks oli peavalitsus ning direktorile anti 
noomitus, sest juhtiv töötaja ei tohi madalate meele- 
olude küüsi langeda. Direktori hing tohib täis olla 
ainult tohutut töövaimustust. Kuid noomitus teadagi ei 
vaimusta kedagi. Seepärast vabastati sm. Hing varus- 
taja kohalt kui kurja juur. 

Uueks varustajaks sai seltsimees Lund, kah viina- 
nina. Kui telefon helises ja üks tähtsa häälega mees 
küsis, kuidas olukord on, siis raporteeris direktor: 

«Lund on täis!» 

Aga helistajaks oli kohalik ajaleht, kel oli käimas 
puhaste hoovide hoogtöökuu. Nõnda sattus direktor 
pilkenurka, sest asutuse territoorium tuleb lumest 
puhas hoida. 

Sm. Lund loomulikult vallandati ja uueks varusta- 
jaks vormistati seltsimees Pööning, õudne kõri. 

Telefon helises ning üks tähtsa häälega mees päris, 
kuidas olukord on. 

«Pööning on täis,» kurtis direktor väsinult. 

Aga helistajaks oli tuletõrjevalitsus, kes määras asu- 
tusele trahvi, sest ohutuseeskirjad tunnustavad ainult 
tühje pööninguid. 

Ka sm. Pööning sai sulekese sappa. Uue varustaja 
nimi oli seltsimees Seif. Seif oli küll karsklane, kuid 
ainult kord nädalas. 

Telefon helises ning üks tähtsa häälega mees küsis, 
kuidas olukord on. 

«Seif on täis,» teatas direktor häbelikult. 

Aga helistajaks oli rahandusosakond, kes tegi asutu- 
sele kurja akti, sest finantseeskirjad nõuavad seifi sisu 
õigeaegset pankaviimist. Egas jäänudki muud üle kui 
sm. Seif maha maksta. 

Ja siis pika otsimise järel leidis direktor lõpuks ometi 
vakantsele varustajakohale väärilise nimega kandi- 
daadi. See oli seltsimees Plaan, tugev tinutaja. Plaani- 
täitmine paistis päris hõlpsaks minevat! 

Telefon helises ja üks tähtsa häälega mees küsis, 
kuidas olukord on. 

«Plaan on purjus!» vastas direktor juubeldades. 


Ja ongi ring täis. Ma mõtlen direktorit, seltsimees 
Ringi. 


RISTSÕNAMÕISTATUS 


«Sekretär, kutsuge seltsimees Kabe minu juurde! 
... Seitse vasemale — tehase tuletõrjesalga ülem. Ees- 
nime tähega. Paalmänd. Aga eesnime täht? Kurat, all- 
kirjast võib ta eesnime täheks lugeda kõik tähestiku 
tähed, kusjuures pole välistatud ka üksikud kreeka 
tähed, nagu beeta ja tseeta, kui ma ainult teaksin, kui- 
das need välja näevad...» 

«Te kutsusite mind välja?» 

«Jah, tulge sisse. Kas teie toimetate asutuse seina- 
lehe ristsõnamõistatuste rubriiki?» 

«Jah, olen seda püüdlikult teinud.» 

«Ja kuidas käsi käib?» 

«Viis paremale, selt... ptüi, vabandust — hästi, 
seltsimees osakonnajuhataja.» 

«Aga mis meil sest asjast niimoodi välja tuleb, seltsi- 
mees? Käsi käib teil hästi, aga mõistatused on halvad.» 
«Kas seesamune... kaks alla ja kümme tähte?» 

«Mis mõttes?» 

«Et kas vallandada?» 

«Mis te nüüd, asi pole veel nii hull. Aga noh, nii see 
kah ei lähe!» 

«Nii et — üks üles, kaksteist tähte?» 

«Mis mõttes?» 

«Et — initsiatiivi?» 

«Just-just! Ja sedasamust. ..» 

«Kolm vasakule — neliteist tähte?» 

«Mis mõttes?» 

«Noh, enesekriitikat! » 

«Ilmtingimata! Ja mitte ainult!» 

«Võiks ehk ühtlasi ka seitse paremale, kaheksateist 
tähte?» 

«Mis mõttes?» 

«Austus ülemuse vastu!» 

«Lõpuks ometi! Just seda jääb teil praegu kõige roh- 
kem vajaka.» 

«Otsekohe võtan paberi ja märgin üles. Uuel aastal 
ripub seinalehes juba parandatud mõistatus!» 

«See on teine jutt. Näete, mis teil siin välja tuleb. 
Küsite tuletõrjeülemat eesnimetähega. Aga mis ta e2s- 
nime täht on?» 

«Oskar.» 

«Noh? Oskar. Mõtelge natuke! Ja te taipate, et seda 
nime teavad maailmas kaks inimest: tema ise ja teie. 
Kui meil näiteks puhkeb asutuses tulekahju, kas ma 
hakkan hüüdma: «Oskar, Oskar!»? Ei! Mina vaju:an 
nupule ja valjuhääldist kostab: tuli on lahti, otsemaid 
olgu kustutatud. On nii?» 

«On küll.» 

«Järelikult tulebki mõistatuses kirjutada, et...» 

«Otsemaid kustutada?» 

«Ei! Vaid: asutuse tuletõrjesalga ülem, seitse väse- 
male, eesnimega Oskar.» 

«Just nii, võtan arvesse.» 

«Aga see on veel väike viga. Asugem keskmiste 
vigade juurde. Mida te peate silmas kuus alla, üheksa 
tähte?» 

«Kolm punkti ja periood, sulgudes — kaks nädalat?» 

«Justament. Kolm punkti ja periood, sulgudes kaks 
nädalat. » 

«See on meie aruandlusperiood, seltsimees juhataja. 
Aruandlus — üheksa tähte.» 

«Aga ma nägin oma silmaga, kui sekretär lõuna ajal 
kirjutas sinna hoopis «palgasaba».» 

«Oi jumal küll!» 

«Mitte jumal ei keetnud seda putru, vaid teie! Palga- 
sabal on kah üheksa tähte! Ja kah kahenädalane vahe! 
Pealtnäha korralik küsimus, aga kui süvened, lähevad 
silmad suureks.» 

«Jaa! Et kas tõesti nii tihti? Annab teist oodata!» 

«Mida?» 

«Loomulikult aruandlust. » 

«Sel juhul jätkakem. Kolm kõrvale: uus ameti- 
ühingukomitee esimehe asetäitja. Mõmmaru. Miks 
mitte esile tõsta ka uut esimeest?» 

«Väärpendrikku?» 

«Muidugi! Ikkagi autoriteet!» 

«Aga ta poleks ära mahtunud. Neli tähte oleks puudu 
tulnud.» 

«Siis oleks tulnud anda kas või üle tähe.» 
«A/ü. uus esimees osaliselt?» 


«Aga täpselt! Selles oleks automaatselt peegeldunud 
ka Mõmmaru, keda te näite nii väga armastavat. Esi- 
mees osaliselt ongi nagu asetäitja.» 

«Selge! Saab tehtud.» 

«Ja nüüd lõpuks teie, kui nii võiks öelda, surmapatt: 
üks diagonaalis alla, kes see on?» 

«Üks diagonaalis alla — asutuse majakas, kõigi ühine 
sümpaatia ja eeskuju. Teie muidugi!» , 

«Näete siis! Ma ei räägi sellest, et üle minu jookseb 
kogu meie sisseseade ja personal koristajast kuni tule- 
tõrjesalgani välja. Mis seal salata: valus on, solvav on, 
kuid kannatan välja. Aga mida ei saa andestada, on see, 
et mis saab siis, kui jääb täitmata kas või üksainus 
küsimus? Minu nimi, kallis seltsimees, ei tule sel juhul 
välja! Mis te selle peale ütlete?» 

«Siin annab parandada sedaviisi, et ülesande lahen- 
damisele võib asuda ainult inimene, kes diagonaali on 
paika pannud!» k A 

«Mind mitte ei panda paika, mu sõber, vaid mina 
olen paigas. Selge?» 

«Selge. Aga et teie saaksite teisi paigale panna, siis 
ma võin ju teha niisuguse ristsõnamõistatuse, et ükski 
ruut ühegagi ei ristu ja tähtede arv ei ole piiratud. Iga 
nimi mahub ära.» 

«Oo, kas niisugune moodus on olemas?» 

«Muidugi! Töötajate nimekirjablanketid. Kohe lähen 
toon teile!» 

«Üks hetk. Mis mõistatuse olete ette valmistanud 
järgmise seinalehenumbri jaoks?» 

«Piltmõistatuse: kus on direktor?» . 

«V... väga meeldiv, aga... kas siis mind tuleb otsida 
igasugu kila-kola hulgast? Jälle teiste töötajate 
tagant?» 

«Ei. Mõistatus koosneb ainult teie fotost!» 

«Ma näen, teie kvalifikatsioon tõuseb.» 


SUURED JA VÄIKESED 


Suurt meest huvitas, kas kaugetel planeetidel on elu 
või ei ole. 

Väikest meest huvitas, kas ligematel aegadel on ela- 
mispinda loota või ei ole. 

Aga et ei suur mees ega väike mees oma probleemi- 
dele iseseisvalt lahendust ei leidnud, siis läksid nad 
keskmise mehe juurde. 

Kui nüüd keskmine mees oleks väikese mehe kuu 
peale saatnud, siis oleks ühel hoobil naaberplaneedil 
elu ja samas ka puuduv elamispind kindlustatud olnud. 
Kuid keskmine mees ei tahtnud asjadele otsustavaid 
pöördeid anda. Tema armastas, et kõik käiks keskmist 
viisi, et kirik seisaks keset küla, hundid söönult ja lam- 
bad tervelt. 

«Jäta muretsemine!» soovitas keskmine mees suurele. 
«Sul on vähemalt elamispind olemas, mõni ei saa 
sedagi! » | 

«Jäta nukrutsemine!» soovitas keskmine mees väike- 
sele. «Meie planeedil on ikkagi elu, teistel pole sedagi!» 

Nõnda sai suur mees endale väikese mehe vastuse ja 
väike mees suure mehe vastuse. 

aimab jäi suur mees suureks ja väike mees väike- 
seks. 


JALUTUSKEPITEHAS 


KINDEL. Pendel! 

PENDEL. Jah, seltsimees direktor! 

KINDEL. Kandke ette raskustest meie töös. 

PENDEL. Raskusi pole, seltsimees Kindel, on tööröõm! 

KINDEL. Meeldiv kuulda. Kandke ette rõõmu ajutiselt 
tumestavatest asjaoludest. 

PENDEL. Jah. Üksikuid tumedaid plekke meie jalutus- 
kepivabrikus tõepoolest esineb. 

KINDEL. Jutustage, Pendel, julgesti, 

PENDEL. Praegu on igal meie poolt toodetaval jalu- 
tuskepil kaks otsa, üks on sirge, teine kõver. 

KINDEL. On see kindel? 

PENDEL. Just nii, seltsimees Kindel, kindel. 

KINDEL. Jätkake. 

PENDEL. Meie üha suurenevas töötempos tekib palju 
praaki seoses otste äravahetamisega. 

KINDEL. Aga kui teha mõlemad otsad sirged? 

PENDEL. Mõtlesime, seltsimees direktor. Aga selliseid 
keppe toodetakse mujal juba ammuilma. Seda 
esiteks. Teiseks — milleks kaks teravat otsa? Et 
inimene tajuks pidevalt teravusi oma käe all? 
Meile pole seda tarvis. Kepikandjate psüühiline 
tasakaal häiruks. 

KINDEL. Ja füüsiline saaks kriimustada. 

PENDEL. Täpselt! Nii me otsustasimegi teha mõnin- 
gaid uuendusi. 

KINDEL. Muide, just ratsionaliseerimiste osas kipume 
viimasel ajal maha jääma! 

PENDEL. Seetõttu otsustasime hakata tootma jalutus- 
keppe kahe kõvera otsaga. 

KINDEL. Braavo! On sel ka eeliseid? 

PENDEL. Muidugi. Esiteks, käe all on alati kumeru- 
sed. Teiseks puuduvad teravused. Kolmandaks, 
selliseid keppe mujal ei toodeta. Neljandaks, neid 
ostetaks rohkem: mitte ainult keha toestami- 
seks, vaid ka suveniirideks! 

KINDEL. Viseeritud! Tootke! 

PENDEL. Aga... Plaanis ei ole. Ja erakorraliseks toot- 
miseks vajalikku alust kah mitte. Noh... Nõud- 
mist. Oleks tarbijatelt mõni vihjegi! 

KINDEL. Minge vaadake hoolega, seltsimees Pendel, 
kas neid tõesti siis ei ole?! 

PENDEL. Kohe lähen vaatan! (Paus. Tagasi.) 

KINDEL. Kuidas? Tarbijate kirjad? 

PENDEL. Just nimelt! Kuulake! Pensionär Käkimäelt 
kirjutab: «Kas poleks õigem toota jalutuskeppe 
kahe kumerusega? Siis ei peaks alatasa mõtlema, 
kumba otsa pihku võtta. Olen nimelt sklerootik.» 

KINDEL. Nägite? Jätkake! 

PENDEL. «Olen lüpsinaine Sirgu saarelt. Tegelen pea- 
miselt lehmadega, kuid vabal ajal mõtlen ja loen 
ilukirjandust. Kirjanduse alal eelistan lemmik- 
raamatuid, aga mõtlemise alal on mu teemaks 
jalutuskepid. Neid tuleks teha kahe käepide- 


mega, arvan ma. Teravused olgu kepi keskel 
koos.» 


KINDEL. See juba läheb. 

PENDEL. Peedu Paljaspea Mandimardi kooli teisest 
klassist kirjutab: «Olen oma koolipõlve algusest 
peale viiemees. Ka ema ja isa töötavad mul hästi. 
Kus, seda ma ei tea, kui kohtume, siis küsin. 
Arvan, et perekonna kooshoidmiseks tuleks teha 
kahe kumera otsaga keppe. Vanaduspäevil saeks 
keskelt pooleks ja teine kukuks teisele poole 
näkkide peale, küll saaks nalja.» 

KINDEL. Ja veel üks. On teil? 

PENDEL. Täpselt nii. Roosi Sinilind Kõhkla-Mikust 
kirjutab: «Olen kuulus roosikasvataja. Mul käib 
palju turiste, kes alguses imetlevad roose, aga 
siis küsivad, et kas tõesti muud ei olegi enam 
näha. Mul on hea meel, et saan nüüd uudishimu- 
likele peale roosi nuusutamise veel ka kepi anda. 
Selle suveniiri juurutamise poolt olen väga.» 

KINDEL. Kuidas? Kas olete juba kuulutanud? Kust ta 


teab, et me... 

PENDEL. Noh aga — kirjade kuupäevad me paneme 
hiljem. 

KINDEL. Suurepärane! Aga käekirjad on ikka erine- 
vad? 

PENDEL. Muidugi! 

KINDEL. Maolen hämmastunud, et meie vabriku kepi- 
sõpradel on nii palju fantaasiat. Lausa kirjani- 
kud! Niisuguste poistega võime õige pea hoopis 
hokikeppidele üle minna! 

PENDEL. Loomulikult, seltsimees Kindel, ainult et ega 
ma nendel kepikandjatel ei lasknudki kirjutada. 
Nemad on koguni selle kavatsuse pärast pisut 
nagu pahased. Et milleks suveniirid, kui pole, 
millele toetuda. Nemad ei oska ju majandusli- 
kult mõtelda... See on kõik minu töö. 

KINDEL. Tubli, Pendel! Nüüd pole meil mingeid takis- 
tusi! Kiiresti jalutuskepisõprade soovi täitma! 


KIRJUTAGE MEILE VEEL! 


Eile oli toimetuse postkast jälle üsna täis. Me tegime 
ta tühjaks. Mis siis ikka: vaadakem, vaagigem, vasta- 
kem. 


KIRI NR. 1 

«Balti jaama tagusel tramniliinil on just enne pea- 
tust mõnekümne meetri pikkune kõverjooneline lõik. 
Seda teeosa läbides tekitavad trammid number 1 ja 2 
kohutavaid kriginaid. Eriti läbilõikavalt kiljub number 
1. Palume abinõud tarvitusele võtta.» 


KIRI NR. 2 

«Möödunud kuu keskpaiku väljus Tallinna Maalii- 
nide Bussijaamast Imavere buss kaks minutit pärast 
õiget aega. Paluks normaliseerida.» 


TOIMETUSELT 

Asjade uurimisel selgus, et maaliinide bussijaamast 
mööduval tramniliinil kõverjooneline lõik puudub. 
Trammid nimetatud sirgjoonelisel lõigul ei krigise. 
Eriti ei kilju tramm nr. 1. 

Balti vaksalist ei välju aga ükski Imavere buss hili- 
nemisega. Veel enam: nad ei käi sealt absoluutselt. 


KIRI NR. 3 

«Mina, Venjamin Visalem, aadress Valuuta 12, kan- 
natan pidevalt unehäirete all, sest naaber Talistu pek- 
sab öösiti oma naist. Aidake!» 


KIRI NR. 4 

«Elan Sertifikaadi tn. 7 krt. 1, kuid sugugi mitte 
rahulikult. Teise korruse üürnikud riputavad muudkui 
märga pesu rõdule, mistõttu nimetatud esemete kuiva- 
misel eralduv vesi tilgub minu rõdul paikneva lapse- 
vankri sisse minu lapse kaela. Kauem ma olukorda ei 
talu.» 

TOIMETUSELT 

Kirjades 3 ja 4 esitatud puudused jõuti kõrvaldada 
veel enne, kui toimetuserahvas olukorda reguleerima 
sõitis. 

Kõigepealt: kodanik Vihalem (mitte Visalem, nagu 
kirjas ekslikult märgitud!) ei ela mitte Sertifikaadi, vaid 
Maiasmoka uulitsas. Tema naabriks on seal sm. Kaag, 
kes ei peksa oma naist, sest kavatseb abielluda alles 
pärast kõrgema kooli lõpetamist, mistõttu Kaag ise 
kannatab unehäirete all. Vihalem magab sellest hooli- 
mata. 

Mis puutub märga pesusse, siis seda teisel korrusel ei 
kuivatata, sest nimetatud hoone Valuuta tn. 12 on ühe- 
korruseline ning ilma rõdudeta. Pealegi ei ole kodanik 
Talistul lapsevankrit. 

P. S. Kodanik Vihalema eesnimi on Raul. 

Kirjutage meile veel! 


AINULT ÜKS KÜSIMUS 


Mida peate oma elukutse juures kõige olulisemaks? 


TREENER 

Noh, kõigepealt olgu treener hea psühholoog. Sest et 
kui sa oled oma kotkad füüsiliselt kõvasse vormi puhu- 
nud, siis ei maksa neil naljalt ikka hinge täis ajada. 


TELEVIISORIPARANDAJA 

Lühidalt — eks me ole ju lihtsalt üks psühholoogia 
eriharu. Mõni tuleb nii lihtsa veaga, et ei ela sellest 
rahast riik ega hinga sellest hinnast isegi. Milleks siis 
veel putitada? Ütled talle, et väga ränk viga, ostke uus 
ja kinkige see meile; või siis, et jätku niisamuti, sest 
mida rohkem takisteid läbi põleb, seda paremaid saa- 
teid on oodata. 


TASKUVARAS 

Teate, sangarid khakikarva sinelites tavatsevad 
arvata, et taskuvaras — see on ennekõike ühiskonna 
äbard. Ma ei ütleks, et see on päris täpne. Varas olgu 
ennekõike psühholoog. Võtame Mustamäe. Kui sa juba 
õhust ei taipa, mis majaga on tegemist, võid tühja tuult 
tallata. Kooperatiivmajas on kõik rahad seintes, lagedes 
ja põrandapragudes, ja enne kui sealt midagi hinnalist 
leiad, panevad nad, argpüksid, veel välisukse lukku 
kah. 


MÜÜJA 

Müüja peab ennekõike olema psühholoog. Noorem- 
müüja vastavalt noorempsühholoog, vanemmüüja — 
vanempsühholoog. Käib meil ju ostjaid erinevatest pai- 
kadest, erineva elukutse, nahavärvi ja temperamendiga. 
Ja igaühele pead sa oskama sedasi ära põhjendada, et 
ta, piltlikult öeldes, kallale e tuleks. 

LÜPSJA 

Ma ei ütleks nõnda jämedalt, et lüpsja-karjatalitaja. 
Õigemini kõlaks nii: psühholoog-karjatalitaja. Meil 
koos lehmaga tuleb normi täita, meil koos tuleb piima 
anda, kusjuures lehmal peab jääma mulje, et lüpstakse 
peamiselt tema huvides, ja minul peab jääma mulje, 
et eks me tõmmata saame mõlemad. Alles see loob 
tõhusa tööatmosfääri. 


ŠEFF-KOKK 

Kelner tundku joodikuid, kokk söödikuid. Ühesõnaga: 
psühholoogia, psühholoogia — ja veel kord... Näe, 
kõrbes jälle, kurat. Praemuna. Mis nüüd? Nutta? 
Paluda? Töölt lahti võtta? Rahulikumalt. Võtame peo- 
täie soola ja külvame üle. Munaroa. Mitte et söödik 
arvaks, et oled armunud, ja andestaks. Loll. Tähtis on, 
et üks kiruks kõrbemaitset, teine liigset soola, kolmas 
vinguhaisu, neljas purjus trummimeest. Et ei tekiks 
ühtset rinnet. Kooskõlastatud kaebust. Muide, tänu 
sellele nipile on mu mees juba kolm aastat trummi- 
mees, endal jõletisel pole muusikast aimugi. 


DIREKTOR 

Meie, direktorite ees seisvate ülesannete killas annab 
üha enam tunda vajadus tunda psühholoogiat. Raske 
on, aga kogemused kuluvad marjaks ära. Mul on kõige 
parem kogemus viiendas tsehhis, üks noor poiss, tahab 
meistriks saada. See räägib mulle vaikselt ette, mida 
meie psühholoog on jälle värskelt uurinud, ja mina vas- 
tavalt sellele uurin, millega talle, familiaarselt öeldes, 
põõna panna. Üks päev tuli kaebama, et tööpinkide val- 
gustus on täpselt kümme korda väiksem kui valemites 
ette nähtud. Ma küsisin otse: kas tead, missugune val- 
gustus oli meil kümme aastat tagasi? Oligi suu lukus. 
Preemiat antakse muide elektri kokkuhoiu, mitte vale- 
mite eest. Täna tuli teatama, et värvihais tahab ära 
tappa. Aga ma olin spetsiaalselt ette valmistatud ja 
põrutasin vastu: kas tead, noormees, mis hais meid tah- 
tis ära tappa viisteist aastat tagasi? Ajas rinna ette, et 
tema on haritud psühholoog. Ma ei andnud alla: kas sa, 
sirtsu, kakskümmend aastat tagasi olid haritud psühho- 
loog? Valmis. 

MIS MA INIMESTEST TEGELIKULT ARVAN 


Mitte keegi pole minu sinist mappi VARASTANUD. 
Mu uhiuus sinine mapp lihtsalt KADUS kuhugi. 
Ma UNUSTASIN ta maha, ma JÄTSIN ta valesse 
kohta. Kui mu mapp oleks olnud õiges kohas, siis 
poleks sellega midagi juhtunud. Aga valesse kohta 
pandud asja võib ka õige mees lihtsalt ära VÕTTA. 
Isegi mitte meelega, vaid peamiselt ikka KOGE- 
MATA. Sellisel juhul nimetatakse eset juba LEITUD 
asjaks... 

Minu uhiuus sinine mapp oli kaotaja jaoks väga odav 
kest väga kalli sisuga: selles seisid mulle äärmiselt 
vajalikud fotod ja absoluutselt asendamatud käsikirjad. 
Leidja jaoks oli minu kaotus naeruväärselt tühine: väga 
odav sinine mapp täiesti väärtusetu pildipataka ja 
mittemidagiütleva trükisekuhilaga. Sellest vastuolust 
lähtudes andsingi ajalehesabas teada, et «kaotatud 
õhuke sinine mapp fotode ja käsikirjadega, ausat leidjat 
palun helistada telefonil 513—184». 

Kui kadumisele järgnenud mõnele päevale olid lisan- 
dunud kuulutusele järgnenud mõned nädalad, jõudsin 
kahetsusväärsele äratundmisele, et olen oma kaotuse 
muutumatus kaotusseisus ise süüdi. Nimelt märkasin 
juba kuude kaupa kõigis leidjate, ostjate ja vahetajate 
heasüdamlikkusele apelleerivais kuulutusis reeglipära- 
seid lõpuridu «leidjat ootab vaevatasu», «võib ka 
remonti vajav olla» ning «küte olemas» — mis eesti 
keelde tõlgitult tähendavad kõik enam-vähem seda, et 
«rahaasjad saame klaariks». 

Otsustasin oma ajakirjandusliku vea heaks teha kir- 
janduslikus väljaastumises. Peatselt ilmus ühes hääle- 
kandjas lühijutt pealkirjaga «Õnnemapp». 

«Kui inimene oma elus kõiki võimalusi kasutama 
kipub, siis pole mitte alati tagajärjeks rahuldustunne 
tehtust. Ants Abramsonil oli võimalus mapp ära kao- 
tada, ta haaras sellest võimalusest kinni ja mapi haaras 
loomulikult juba keegi teine. Uus sinine mapp, õhuke 

nagu ta oli, jättis järgmiseks päevaks Ants Abramsoni 
hinge niisama valusa jälje nagu väljatõmmatud ham- 
mas igemesse... 

Kõlas uksekell. Sisse astus tagasihoidliku välimusega 
tundmatu, ulatas Ants Abramsonile lihtsa käesirutu- 
sega tema kadunud sinise mapi ning lausus: «Tagasi 
pole vaja». 

«Astuge ometi edasi!» anus rõõmust oimetu Ants 
ja tiris tundmatu tagatuppa. «Mina ei ava mappi, 
teie ärge avage mu tagasihoidlikku kingitust!» Nende 
sõnadega ulatati külalisele vana tuhmunud - port- 
sigar. 

Kui leidja oli kaotaja ukse enda järel sulgenud, avas 
ta portsigari ning jahmus: värskelt lõhnav patakas 
kümnerublaseid rahatähti viis ta äratundmisele inim- 
suhete ilust ning tähelepaneliku hoolitsuse tähtsu- 
sest...» 

Sellesama häälekandja kuulutustetulbas torkas esi- 
meste seas silma lühiteadaanne: «Ants Abramsonil jälle 
kadunud sinine mapp. Helistada 513—184. Küte ole- 
mas». 

... Kodanik S. T. luges läbi ajalehejutu «Õnnemapp», 
pomises imestunult: «Kas sa näed!», keeras pea viltu ja 
mõtles järele. Oli temagi toas üks ammuleitud sinine 
mapp, täidiseks mingid neetud fotod ja ähmased käsi- 
kirjad. Käsikirjade peal ilutses autori nimi, seega 
poleks raske mappi omanikule toimetada. Vahest ootab 
tedagi siis vaevatasu?... Jah, aga miks nüüd just aina 
siniseid mappe kaotatakse, ehk on kaotajaks üks ja see- 
sama Ants? Sel juhul võib... Mõtleja mõttelõng kat- 
kes: ta märkas, et ajalehejutu autor on tõepoolest see- 
sama kes mapijuttudel. Niisiis on tegemist sügavpüü- 
giga! Autoril on mappi tagasi tarvis ning vihje vaeva- 
tasule kõlab ühemõtteliselt ja üpris võrgutavalt. Hästi! 
Sellisest teenistusest loobuda oleks enam kui tobe. S.T. 
pühkis mapilt tolmu, seadis kaabu pähe ja asutas mine- 
kule. Enne välja astumist ajalehte kokku keerates lan- 
ges ta pilk aga kuulutustetulbale: «Ants Abramsonil 
jälle kadunud sinine mapp. Helistada 513—184. Küte 
olemas». 

Kodanik S.T. nägu värvus rõõmuslillaks. «Sel sellil 
on toda va mappi kohe õige kangesti tarvis!» otsustas 
ta, avas ahjuukse, lükkas mapi koldesse ning pani tule 

otsa. «Või et küte olemas,» mõmises ta mõnu tundes 
käsi tule paistel hõõrudes, «nagu mul endal kütet ei 


jätkuks!» 
* 


Või ehk solvab teid, et ma inimestest nii arvan? 
Tooge mu mapp tagasi, küllap siis mõtlen ümber. 


SISUSSE TUNGIMINE 


Hubert keeras põrandalambile uue pirni sisse ja hak- 
kas uuesti ajalehte lugema. Sai ainult pealkirjad loe- 
tud, kui jälle pimedus majas. Otsis käsikaudu veel ühe 
pirni välja, keeras selle pesasse ja asus ajalehte lugema. 
Ei jõudnud ta veel pealkirjugi läbi loetud, kui seegi 
valgus ütles üles. 

«Ei jõudnud ma veel pealkirjugi läbi loetud,» ütles 
Hubert, «kui seegi valgus ütles üles.» 

Ta otsis laekast viimase varupirni välja, keeras sisse 
ja hakkas kiiresti pealkirju lugema. Sai juba pealkirjad 
loetud, aga valgus ei kustunud ikka veel. Nähtavasti oli 
korkidega midagi lahti. 

Hubert luges pealkirjad veel kord läbi, vaatas oota- 
valt lambi poole, siis vangutas pead ja hakkas ajalehe 
sisusse tungima. Sai vaevalt sisusse tungitud, kui pirn 
põles ikka edasi. 

«Tuleb vist minna õiendama,» otsustas Hubert. Ta 
keeras põrandalambist pirni välja, see aga põles edasi. 
Hubert läks kööki, et rikkis pirni prahi hulka visata, 
ent selgus: kõik varem äravisatud pirnid põlevad prügi- 
ämbris edasi! 

«Varem äravisatud pirnid põlevad kah uhkesti.» ütles 
Hubert. 

Ta võttis pirnid pihku, läks tuppa tagasi ja hakkas 
pealkirju lugema. Üks oli sajavatine, teine kahesaja 
kahekümne voldine, kolmas aga valmistatud märtsis 
1975. Hubert sai vaevalt pealkirjad loetud, kui kordus 
vana lugu: ajaleht põles edasi. 

«Sain vaevalt pealkirjad loetud,» naeris Hubert, «kui 
juba ajaleht kustus!» 

Nüüd püüdis Hubert sisusse tungida, ta sai pirni 
puruks ja seest tuli gaasi. 

«Oligi karta, et mitte tilkagi vedelikku,» kurtis 
Hubert. 

Kui kork sai parandatud, selgus kõige hullem: peal- 
kiri oli loetav, sisu oli otsas, kest terve — aga kork ei 
mahtunud peale. 

TUNDKE ISEENNAST! 


Maailma eri nurkades on välja töötatud loendamatu 
hulk mitmesuguseid teste. Nende seas on lihtsamaid ja 
keerulisemaid, huvitavamaid ja igavamaid, kuid järel- 
duste paikapidavuse poolest on kõigi nende rakendus- 
võimalused üpris troostitud. Parimaid tulemusi saavu- 
tati 1972. a. Michiganis, kus prantslane d'Esto testi 
tulemuste tõelevastavuseks fikseeriti 80 protsenti. 
Küsitlus haaras viit inimest, kusjuures vastuste järgi 
taheti välja uurida, mis soost vastaja on. 

Aastatepikkuse töö viljana õnnestus mul koostada 
küsimustik, millele siiralt ja läbikaalutult antud vastu- 
sed lubavad määrata eestlase üksikuid iseloomujooni 
kui mitte just ilmeksimatult, siis eksimatult kindlasti. 
Niisiis: süvenege, vastake, liitke punktid ja saage tut- 
tavaks iseendaga! 

1. Kas te võite täpselt nimetada oma sünnipäeva une 
pealt? (Võite — 10 punkti; võite ainult osaliselt — 8 
punkti; võite ainult siis, kui te parajasti ei näe und — 
6 punkti; võite ainult siis, kui teid eelnevalt üles ärata- 
takse — 4 punkti; võite, aga ei ütle — 2 punkti; ei 
või — 0.) 

2. On teid kunagi pekstud? (On — 10 punkti; on, aga 
nii kõvasti, et ei mäleta — 8 punkti; on lapsepõlves — 
6 punkti; pekstakse sageli — 1 punkt.) 

3. Kasolete kunagi sõimanud fotograafi? (Olete seoses 
halbade piltidega — 9 p.; olete seoses halva tujuga — 
7 p.; sest tema alustas — 5 p.; ei ole — 4 p,; olete kade- 
duse pärast — 2 p; olete ise fotograaf — 0 p.) 

4. Kas sõidate sageli hobusega? (Jah, aga harva — 
8 p.; oleneb hobusest — 6 p.; ainult äärmisel juhul — 
4 p; mitte halvemini kui teised — 1 p.) 

5. Kui jalutate mööda tänavat, kas küsite vastutulijalt 
kella või ootate, kuni see ise küsib? (Ootate, aga mitte 
kaua — 4 p; küsite, aga ei usu — 3 p; annate küsimata 
ära — 2 p.; eelistate mitte jalutada — kah 2 p.) 

6. Kas te loete palju? (Nii palju kui kirjutatud on — 

1 p.; palju, aga näib, et liiga vähe — 7 p.; ainult sügisel 

tibusid — 6 p.; enne magamajäänist sajani — 100 p.) 
7. Kas te teate, et sagedust mõõdetakse hertsides, 

lühendatult Hz? (Ei mõõdeta — 8 p.; teate, kuid mitte 


lühendatult — 7 p.; mõõdate sageduse asemel sega- 
dust — zH.) 

8. Nimetage üks arv ühest kümneni! (1—5 — 3 p.; 
6—10 — 4 p.) 


9. Missugune on teie lemmikkirjavahemärk? (Koma — 
1 p.; koolon — 2 p.; kolm punkti — 4 p.; semikoolon — 
punktkoma.) 

10. On teid lapsepõlves hüütud Jackiks? (Igal juhul 
30 p.) 
Liites kokku saadud punktid, on naljaasi kindlaks 
määrata tähtsamaid iseloomujooni. 


KEDA ME ARMASTAME 


Eriti armastatakse meil naisi. Isegi vineerist. Ühel 
päeval pandi teeservale seisma kaks võrratult kaunist 
daami. Vineerist. Nad hoidsid käes «Flora» suudluskind- 
laid huulepulki ja kiri näitas, et nad soovitavad seda 
kaupa kõigile naistele. 

Mine tea, kuidas see reklaam naistele mõjus, aga see, 
et vineerist naisi järgmisel hommikul enam teeserval 
näha polnud, oli muidugi meeste tegu. 

Egas midagi. Naisi meil armastatakse, iseäranis kõige 
võluvamas nooruses. 

Kadunud kaunitaride asemele püstitati uued naised, 
kah vineerist, aga juba vanemad. Kiri nende peade 
kohal näitas, et Saksa DV juuksevärviga võib iga naine 
oma pea halliks toonida. Kes teab, kui palju selle rek- 
laami mõjul halle naisepäid juurde sigines, igatahes 
hallipäised mehed olid oma vineerist sümpaatiad öösel 
ära ajanud. 

Mis parata, naisi meil armastatakse, iseäranis elu- 
kogenuid. 

Näpatud eakate daamide asemele ilmusid peagi kaks 
uut naisterahvast, aga alaealised ja endistest paksemad: 
tüsedast, mitmekihilisest vineerist. Nagu kirjast võis 
lugeda, tõotasid tüdrukud kodumaisele desodorandile 
hiilgavat tulevikku. Efekt oli ilmne — vineerist neiud 
ei higistanud terve päeva jooksul ja järgmiseks vara- 
hommikuks polnud reklaamiplikadest lõhnagi järel. 
Koolipoisid olid oma pruudid minema toimetanud higi 
pelgamata ja vahendeid valimata. Vahendid olid nimelt 
alles nagu nende eelkäijadki. 

Mis teha, naisi meil armastatakse, iseäranis vineerist. 

Nüüd otsustati seisma panna ehtsad elus naised, ja et 
vineerist suudluskindlaid «Flora» huulepulki, vineerist 
Saksa DV juuksehalli ega vineerist kodumaist desodo- 
ranti ära ei virutataks, pandi ilusate elusate reklaami- 
naiste juurde miilitsavalve. 

Ja järgmisel hommikul olid reklaamidaamid ilusasti 

alles. Raske on öelda, kuidas nende pakutav parfümee- 
ria teistele naistele muljet avaldas, aga kaunitarid ise 
olid enne varavalges platsi naasmist kõiki kolme 
artiklit enda peal proovinud. 

Kuid ka nemad ei teadnud öelda, kuhu oli jäänud 
nende valvepost, vineerist miilits. 


KÄOD 


Kägu kukkus, üheainsa korra. 

«Etskae,» ehmus üks mees, «seda ilusat elukest on 
antud elada ainult üks kord!» 

Kägu kukkus, kaks korda. 

«Oi-jah,» ohkas üks mees, «noorus kaob vägisi käest. 
Ainult kaks aastat veel pensionini!» 

Kägu kukkus, kolm korda. 

«Oh sa kurat,» kurtis üks mees, «ühe kauni öö pärast 
veel kolm aastat istuda!» 

Kägu kukkus, neli korda. 

«Tule taevas appi,» turtsus üks mees, «mis ma nende 
nelja lapsega peale hakkan!» 

Kägu kukkus, viis korda. 

«Nirud lood,» nurises üks mees, «viie päeva pärast on 
naine jälle kodus!» 

Kägu kukkus, kuus korda. 

«Mõru lugu,» mõtiskles üks mees, «tuleb vist ka 
kuues kord abielluda!» 

Kägu kukkus seitse korda. 

«Kell juba seitse!» ütles üks mees jubedusega, jättis 
jumalaga ja tormas tööle. 

KÄED 


Nii ma seisingi, abitu näoga ja argliku häälega. Keegi 
oli mulle seljatagant käed silmadele vajutanud. 

«Kas see on... naabri-Luisa või?» 

Vaikus. Tähendab, vale. 

«On see... vanaema, sina või?» 

Vaikus. Valesti. 

«Aa, ma tean. Majavalitseja!» 

Ei sõnagi. Jälle mööda. 

«Selge, gaasiavarii!» 

Ei tabanud märki. 

«Ohoo, Jaak Joala!» 

Vaikus. 

«Vahest ehk siis... Bent Larsen?!» 

Kah vale. Loomulikult. 

«Käes! Cassius Clay!» 

Jooksis tühja. Kuidas siis teisiti! 

«Tean! Ray Conniff!» 

Mööda. Ühesõnaga, nii jätkus veel pool tundi. Ja 
nõnda on see igal hommikul. Mu mees solvub nagu 
väike laps, kui korrapealt ära ütlen, et Sass, ära jampsi, 
ma lähen nõusid pesema. 

APTEEK 


Lapsed tahtsid keset südasuve hakata talve mängima. 
Aga lund ei olnud. Ja lapsed palusid minult mängu- 
lund. 

Ma läksin apteeki, ehkki teadsin, et ei ole. 

Tere, ütlesin, vatti teil muidugi ei ole? Miks ei ole, 
on küll, palun. Ja andis mulle ühe tortsu. Ma ütlesin, et 
andke ikka mõni torts veel. See küsis, et mis te vatiga 
teete. Ma ei osanud talle isegi vastata, nii tigedaks sain. 
Issake, suur inimene, ja ei tea, mis vatiga tehakse?! 
Mõtlesin, et panen talle põõna ja ütlesin: ma kavatsen 
selle vati murule laiali laotada. Milleks, küsib tema, kas 
muru on haavatuid täis? Ei, ütlesin mina, ma hakkan 
puuvillaistandust mängima. Selge pilt, ütles apteeker, 
siis ei saa. Saab ainult meditsiinilistel eesmärkidel. Nii 
see ongi, ütlesin, arst käskis mul seda sisse võtta, kolm 
korda päevas ä üks lusikatäis. Siis on teine asi, ütles ta 
ja andis veel törtsukese. Ühele inimesele pole rohkem 
ette nähtud, nähvas ta. Aga mis siis, kui ma uuesti sappa 
lähen? Siis on teine asi, ütles ta, palun väga, ainult et 
saba ei ole. Siis ma sain tigedaks ja küsisin, et kas mõni 
teine saaks. Muidugi, vastas ta. Aga kus te teate, kes on 
teine ja kes ei ole, uurisin ma, ega te passi ei küsi? Mis 
te nüüd, ütles ta, välimusest on junäha. Olgu peale, ütle- 
sin pidulikult ja sidusin need vatitortsud endale pähe. 
Näete, hüüdsin, mul on nüüd teine välimus, olen teine 
inimene! Andke vatti! Häbi, ütles müüja, ise seote vati 
pähe, aga valetate, et mängite puuvillaistandust! Näe 
mängingi, vastasin, ainult et istanduses on kõigest üks 
põõsas, näete, minap see olen. Ja andke nüüd vatti. 
Nojah, läkski tooma. Aga eks ta hakanud vist tagaruu- 
mis oma seadustes kahtlema ja eks tal tulnud mõte, et 
ma olen kontroll... 

Ühesõnaga, tal hakkas hirm. Kui ta leti taha tagasi 
tuli, oli tal pea vatiga sisse mähitud. Miks te nii tegite, 
jumal hoidku, küsisin. Mina ei tea midagi, ütles ta, ma 
olen hoopis uus müüja ja mina ei tea, mida eelmine 

teile müüs. Suurepärane, hõiskasin ma, andke vatti. 
Vatt, kas teate, on otsas, teatas ta. Ma mõtlesin, et lööks 
teda millegagi, aga oli näha, et ta mässitud pea on pak- 
sus vatis ja löök ei mõjuks. Läksin lihtsalt koju. Lapsed 
ajasid suud mossi, ei lausunud sõnagi, ja läksid ära. Mis 
te mossitate ja kuhu te lähete, küsisin. Me läheme 
nüüd sügist mängima, ütlesid lapsed. Oh teid, tuule- 
päid, küll, ütlesin, ise kah ei tea, mida tahate, te pidite 
ju talve mängima, milleks ma siis vaeva nägin ja lund 
tõin. Sa vaata, emake, ütlesid lapsed noruspäi, lumi on 
ometi valge, aga see vatt on päris porikarva. 

Aga lapsed unustavad oma kurvastuse ruttu. Puuvil- 
laistandust ega lumesõda nad küll ei saanud, kuid 
paraja hundikasvanduse ometi. 

Murul sibas ringi kari väikesi hallivatimehi. 


; LUGU SUURMEHEST 


Kui skulptor Jaanus Krunt veel noor oli, armastas ta 
väga oma lapsi. Alatihti nähti teda koduõuel või aasal 
mudilastega mängimas. Kord tõusis ta karjamaal suu- 
«Isa, mis see on?» pärisid lapsed. «Ma mängisin, et olen 
skulptuur!» vastas Jaanus Krunt ja kõik naersid lõbu- 
sasti. 

See humoorikas seik sai laste suureks kasvades laiale 
üldsusele teatavaks. Kui avalikkus valmistus tähistama 
kuulsa rahvakunstniku 80. sünniaastapäeva, tehti noo- 
rele kujurile Ferdinand Kukele austavaks ülesandeks 
monumendi valmistamine Jaanus Krundi kodupaika. 
Ausamba süžeeks pidi saama eespool jutustatud lusta- 
kas episood. 

Kaua piinles noor skulptor kuju kallal ja ei jäänud 
oma tööga küllalt rahule. Kui aga saabus avamispäev, 
oli tuhandete kokkutulnute vaimustus piiritu. Suure- 
joonelise ausamba alusele oli kuldsete tähtedega kirju- 
tatud: «Noor skulptor monumenti imiteerimas». 

Oma pidulikus kõnes avaldas skulptuuriminister loo- 
tust, et äsja avatud kunstiteos jääb igavesti kuulsa 
Jaanus Krundi mälestust elavdama. Kuid tema tahe 
ei täitunud: kui rahvas lõpuks laiali läks, oli noor 
skulptor Ferdinand Kukk nõnda väsinud, et ronis au- 
samba aluselt maha. 

Sellist kurioosset juhtumit kivisse raiuda käib aga 
paraku kaasaegsetelegi üle jõu! 

ROBI PALUS HELISTADA 


Ma siis helistasingi. 

«Vabandage, Robi palus, et ma kindlasti helistaksin. 
On ta toas?» 

«Ei,» vastati mulle, «Robi on puukuuris. » 

Kahe tunni pärast proovisin uuesti. 

«Öelge palun, kas Robi on nüüd toas?» 

«Ei,» öeldi vastu, «Robi viibib kuuris.» 

Kahe tunni pärast kõlistasin uuesti. 

«Andeks tülitamast, kas Robi on tuppa tulnud?» 

«Ei,» ütles hääl vastuseks, «Robi on kuuris.» 

Kahe tunni pärast proovisin uuesti. 

«Ma palun, kas Robi on toas?» 

«Robi,» sain vastuseks, «on momendil kuuris.» 

«Issand jumal, kas ta ehk elabki kuuris?» 

«Ei,» vastati, «ta elab toas, ent täna on päev läbi 
kuuris olnud.» 

Ma hakkasin halba aimama ja tormasin Robi juurde 
koju. Robi oli puukuuris. 

«Jeesus Kristus,» ütlesin ma Robile, «ise palud tingi- 
mata helistada, miks sa siis kuuris kükitad?!» 

«Juba ma siis su kõnet ootan, ei ma muidu kükitaks.» 

«Oi peletist, ma olen sulle päev läbi helistanud!» 

«Tean. Ning olen selle üle väga rõõmus. Mul on 
nimelt telefon kuuris.» 

Mul oli tarvis osta ( ). Võtsin telefoniraamatu 
ning telefoni ja asusin hankele. 

«Hallo, kas A. B. kuuleb?» 

«Jah, mina ise. Kes sealpool?» 

«Tead sa, tere, Priit on siinpool! Mäletad, kallis 
sõber, kuidas me lapsepõlves Jõgeval üheskoos liiva- 
kastis mängisime? » 

«Aa, mäletan, miks ei mäleta. Kas liivakastiga on 
halvasti?» 

«Ei, liivakastist alustasin lihtsalt selleks, et äratada 
sinus emotsioone. » 

«Selge. Nad juba ärkasidki. Aga edasi?» 

«Tead, sinu naine töötab, kui ma ei eksi, seal, aga 
mul oleks väga vaja ( ).» 

«Kahju küll, Priit-poiss, aga me ei ela enam koos.» 

«Ahah. Noh, palju tervist sulle, mis ma su kallist 
ajast ikka rohkem viidan... Ptüi! Järgmine. Halloo, 
kas see on imekaunis C. D.?» 

«Seda küll, aga kellega mul on au?» 

«Sul on au klassivend Priiduga. Mäletad, kulla C., 
kui me kuuendas klassis ahju taga suudlesime?» 

«Issand, kust ma nii vanu asju võin mäletada?! Mui- 
dugi mäletan, aga mis on juhtunud? Kas keegi sai 
teada?» 

«Ei, ära muretse. Ma tahtsin sulle ainult öelda, et su 
mees töötab ju seal, aga mul oleks kangesti tarvis 
( ). Mina teda isiklikult hästi ei tunne.» 

«Mina kah mitte. Me lahutasime.» 

«Mis muud, kui head nägemist-kuulmist siis! Kui 
aega saad, helista! ,..» : 

Sinder. Järgmine. 

«Hallo, kas E. F. ise?» 

«Toru otsas.» 

«Hommikust, kõrgesti austatud E. F.! Siin on su 
kursusekaaslane, kes käis sinu eest alati joonestuse 

arvestusi andmas, sest vana armastas anekdoote, aga 
sina ei osanud neid rääkida, ja sina tegid minu eest 
tugevusõpetuse arvestusi, sest ka minul olid omad nõr- 
gad kohad.» 

«Öelnud kohe, et sina, mis sa keerutad! Kas jäin sulle 
mõne arvestuse võlgu?» 

«Seda mitte, aga tahaksin sulle meeleldi tänuvõlgla- 
seks jääda. Loodan su naise kaudu ( ) omanikuks 
saada.» 

«Paraku pole ma enam oma naise omanik.» 

«Ära räägi? Te klappisite nii hästi!» 

«Omal ajal jah. Aga mu naaber läks naisest lahku.» 

«Mis see asjasse puutub?» 

«Naaber lõi mu naise üle.» 

«Kõike head sulle. Teinekord, kui aega rohkem, rää- 
gime pikemalt...» No on props! 

Järgmine. 

«Halluu, kas G. H. kuuleb?» 

«Rääkige kõvemini! G. H. kuuleb suurepäraselt, aga 
mina olen tema vanatädi ja kuulen õite sandisti. Mis 
ma edasi ütlen?» 

«Et sõber Priit tahtis tema kaudu ta naist tülitada.» 

«Tema naist võite otse ilma temata tülitada, nad läksid 
lahku.» 

«Ahah! Head aega!» 

Järgmine. 

«Hallo! Kas sellel numbril elab madame I. 3J.?» 

«Ema pole kodus. Mina olen Jüri ja õpin viiendas 
klassis. » 

«Aga — kas isa ei ole kah kodus?» 

«Ei.» 

«Kas varsti tuleb?» 

«Ei tea.» 

«Läks ammu või?» 

«Kui ma olin teises klassis.» 

«Head edasijõudmist, Jüri!... Kuhu küll need mehed 
jäid?!» 

Järgmine. 

«Hallou, on see K. L.?» 

«Ja siis?» 

«Kuule sinu naise kaudu, ... muide, kaste olete äkki 
lahutatud?» 

«Seda küll.» 

«Ega ta sulle päranduseks ( ) ei jätnud? Oleks 
kangesti tarvis.» 

«Ta ei töötanud ammu enam seal. Tegelikult me selle- 
pärast lahutasimegi, et noorpaaride letist ( ) osta 
ja siis kohe jälle paari minna.» 

«Kas ( ) pole siis nii kaua saada olnud?» 

«Kogu aeg on. Aga ta läks seda ostma ühe teisega.» 

«Anna andeks, mul tuleb kaugekõne. No nägemist...» 
Nagu pätsiga pähe. Järgmine. 

«Hei-hei! M. N. kuuleb vist?» 

«Küllap.» 

«Priit tülitab. Seda et... miks sa lahutasid?» 

«Loomud ei sobinud.» 

«Mis sa turakas siis üldse abiellusid nii noorelt?» 

«Juhtus nii, mis sa sõimad. Töötasime kaks kuud koos, 
kõik klappis, pärast läksin ülemuse kabinetti vargsi 
loomustusi lugema ja tõesti tema loomustus klappis 
minu omaga nagu kaks tilka. Mõtlesin, et näe mis 
vahva! Aga nigu paprid ühte kappi pistsime, nii läksid 
loomud lahku.» 

«Okei. Süüdista iseennast. Teinekord ära nii vara 
rõõmusta. Tibusid loetakse sügisel.» 

«Tibudeni õnneks asi ei jõudnudki.» 

«Ole tervitatud...» Hüään. Järgmine. 

« Aloo, oled sa O. P.?» 

«Täpselt. Ja sina — P. A.» 

«Nägu loodud. Ütle, sõber, millal sina siis viimast 
korda lahutasid?» 

«Mis patujuttu sa paned?!» 

«Ei midagi. Kõik muudkui lahutavad ja mängivad 
sellega sõpradele niisugust pätti, et hoia ja keela.» 

. «Mis mina neist keelan. Mina elan üksmeeles ja 
ONNnes. » 

«Vaata kui tore. Ja kellena su frau töötab?» 

«Kirjakandjana.» 

«Näed siis. Mis sa niisugusega peale hakkad?» 

«Kuidas? Ma ei kuulnud hästi?» 

«Et mis sellest kasu on.» 

«Ta kannab kirju laiali.» 

«Täitsa pop värk... Kuule, kui sa lahutama hakkad, 
siis anna märku, muidu kuluta asjata aega nagu viina- 
lahjendi.» 

«Ära muretse, meie juba ei lahuta.» 

«Mitte «meie juba», vaid «meie veel».» 

«Ma ei saa aru, mis sul on? Oled haige või?» 

«Mis mul on? Paljugi mis mul on. Aga ( ) ei 
ole. Oleks hädasti tarvis. Ainult, et need, kes saaksid 
aidata, ei saa aidata, sest et on lahutatud! Mis siis teha?» 

«On sul seda siis nii üliväga vaja?» 

«Muid... ha-ha-hah! Tähendab, mulle isiklikult pole 
vaja, aga ma tahtsin naisele kinkida! Tõepoolest, ons 
mul TEDA nii väga vaja?! Kui püsiabielud jälle moodi 
lähevad, siis on ehk ( ) kah rohkem saada.» 


ROHKEM MITTE MIDAGI 


Mehed räägivad naistest alati. 

Kui naistest räägivad kaks naisemeest, siis naisi 
sageli kirutakse. 

Kui naistest räägivad naisemees ja poissmees, siis 
kirutakse naisi harva. Esimesel on kade teist liiga tar- 
gaks teha — see võib ju üldse mitte abielluda, — ja 
kartus ise ilmaaegu lolliks jääda: oma piinadest ei pääse 
ta ikkagi. 

Kui naistest räägivad kaks poissmeest, siis ei kiruta 
naisi kunagi. Enne kui asi kirumiseni läheks, võib ju 
valida hoopis kiitmisvõimaluse. Te saate aru küll, keda 
ma siin selle «võimaluse» all mõtlen. 

Ka meie Teodoriga oleme poissmehed ja ei kiru naisi 
iialgi. Aga jutuks tulevad nad sageli... 

«Magdaleenat sa ei tea?» küsis Teodor. 

e«Magdaleenat? Tean... Kord enne kolmanda se- 
mestri eksamit käisin temalt konspekti laenamas. Ta 
elas Ohaka seitse, kui ma ei eksi.» 

«Ja said konspekti?» küsis Teodor. 

«Sain küll.» 

«No jutusta, mis edasi sai!» 

«Edasi? Ei midagi. Viisin konspekti tagasi.» 

«Ja muud ei midagi?» 

«Aga mis muud seal enam?» 

«Idioot...» 

Ja Teodor jutustas mulle oma loo. Endast ja Magda- 
leenast. 

«Kas Kasevaka Katrinit tead?» küsis Teodor. 

«Kuidas ma siis ei tea! Viimase kursuse sügisel elas 
meie intris ja kutsus vahel korke parandama.» 

«Ütle nüüd veel, et magavale kassile... noh, jäid 
rahule?» 

«Kuidas öelda — intris polnud ju kuskilt traati võtta. 
Igavene tegu oli, lõpuks võtsin laualambi juhtme kül- 
jest.» 

«Õlgu, jäta oma juhtmed. Aga üldiselt oli kõik tibens- 
tobens, ah? He-hee.» 

«Algul oli raskusi. Mitu korda tuli intri nõukogus 
häält tõsta, et korkide asemel naelu ei topitaks, pärast 
võeti ikka kuulda...» 

«Idioot...» 

Ja Teodor jutustas mulle oma loo. Endast ja Katri- 
nist... 

«Tead Jennyt?» küsis Teodor. 

«Sa mõtled Rammlaant? Me töötasime ju ligi aasta 
ühes osakonnas. Ja ansamblis laulsime koos.» 

«Vahva tüdruk, eks?» 

«Väga tore tüdruk! Kord murdsin sõrmeluu... 
kitarri mängides... Jenny oli väga hoolitsev, tuli mu 
juurde koju, et kas mul ehk poest midagi tarvis ei ole, 
et haige inimese asi.» 

«Kihvt plika, mis sa kostad! Ja sina — et veini ja 
juustu ja aitab küll?» 

«Veini? Selle peale ma ei tulnudki. Kas ta armastas 
väga veini?» 

«No hästi, jõite konjakit. Ja siis?» 

«Ei joonud me midagi. Ainult et piinlikult kukkus 
välja, ma lamasin ju voodis, kui ta tuli, pidžaamaväel.» 

«Tema? Pidžaamaväel?» 

«Mine rumal! Tema tuli mantlis...» 

«Räägi rutem, mis sa venitad!» 

«Mis seal rääkida? Muud ei olnudki. Ma palusin 
vabandust, et mul on ühetoaline korter ja pole kuskil 
ülikonda selga panna ja et... aitäh.» 

«Ega sa ei taha öelda, et sa saatsid ta — hõ-hõ-hõ — 
tänusõnadega minema?» 

«Seda küll. Tänada on ju viisakas.» 

«Idioot!...» 

Ja Teodor jutustas mulle oma loo. Endast ja Jen- 


nyst... 
«Kuule, Liia palus sul kindlasti täna läbi astuda. 
Teil pidi kahekesi midagi... hm-hmm... viimistleda 


olema!» teatas Teodor. 

«Väga hea, et sa ütlesid, aitäh sulle. Ta oli mitu 
päeva komandeeringus ja ei saanud rahvatantsu proo- 
vis käia, me nimelt tantsime paaris. Laupäeval on esi- 


nemine.» 
«No siis hakka aga astuma! Ta paluski öelda, et sa 

kiiremini läheksid, sest ta... hok-homm, kartvat hilist 
aega, et mine sa tea neid ilusaid poissmehi, nagu öel- 
dakse. Nii et kui sa hommikul hilined, küllap ma luis- 
kan midagi kokku. Tšao!» 

Ma hakkasin kartma, et Teodor on Liiale midagi 
kokku keerutanud, mis kartmisest ta muidu rääkis. Ja 
kui Liia juurde sain, siis ütlesin igaks juhuks kohe, et 
ära karda mind, pool tundi proovime samme ja ma 
jooksen kohe minema. 

«Idioot,» ütles Liia mulle... 

Ja Liia jutustas mulle oma 100. Endast ja Teodorist. 

Ja ma jutustasin teile oma loo. Sellest, kuidas me 
Teodoriga poissmehed oleme — ja nendeks me muide 
jäämegi, sest Teodor kinnitab alati, et poissmees on 
võrratult tore olla. 


SANDORRA 


Taevas on varemgi sinine olnud. Meri on ennegi 
lainetanud. Ilus ilm on püsinud muistegi. Aga nii veet- 
leva näitsiku kõrval pole ma veel kunagi päikest võt- 
nud... 

Korras! Just nii ma talle ütlengi, sest kui kaua sa 
ikka vait oled. Piinled ja mõtled ilusaid sõnu välja, aga 
tema võib arvata, et oled magama jäänud. 

«Teate mis,» alustan ma uljalt. «Jah, ja mis nimelt?» 
küsib ta. Ning ma avaldan talle kogu tõe: «Taevas on 
varemgi sinine olnud, meri on ennegi lainetanud...» 

Selle koha peal segas vahele rannapaviljoni valju- 
hääldaja, mis teatas: 

«Suvitajad, kel on midagi kadunud, palutakse tea- 
tada sellest rannapaviljoni. Vetelpäästja Sandorra, teid 
palutakse korrapidaja juurde.» 

Neiu mu kõrval hakkas südamest naerma: «Issand, 
kus on ikka nimi, Sandorra! Ja ise veel vetelpäästja!» 

«Nojah,» pomisesin vastu, «ega = vetelpäästjadki 
endale ise nimesid ei vali!» 

«Seda küll,» soostus näitsik, «aga naerma ajab ikka! 
Tuleb sihuke sind päästma, hakkad itsitama ja võid veel 
vett kurku neelata!» 

«Eks ta ole,» laususin nördinult, «aga ega ta päästma 
minnes ennast tutvustama ei hakka.» 

«Seda küll,» vastas neiu, «mul ükspuha. Te hakkasite 
vist midagi rääkima?» 

«Jah,» ütlesin end kokku võttes ning selgitasin: «Asi 
on nimelt selles, et taevas on varemgi sinine olnud, 
meri on ennegi lainetanud, ilus ilm...» 

Selle koha peal hakkas valjuhääldaja jälle krõbi- 
sema: 

«Seltsimehed puhkajad! Koerte ja kasside vette vii- 
mine on rangelt keelatud! Trahv kuni kümme rubla. 
Vetelpäästja Sandorra, teid palutakse rannapaviljoni.» 

«Issand,» ütles mu veetlev kaaslane, «ise vetelpäästja, 
aga ujutab kasse!» 

«Te... saite vist valesti aru,» nämmutasin pahuralt, 
«need olid lihtsalt kaks eraldi teadaannet. Üks looma- 
omanikele, teine Sandorrale.» 

«Võib küll olla,» noogutas neiu. «Igatahes on ta üks 
põnev tüüp, see Sandorra. Enne kuulutati teda koos 
kadunud asjadega, nüüd koos koerte ja kassidega. Aga 
rääkige edasi, te alustasite väga kenasti.» 

Vaatasin vihkamisega valjuhääldi poole, sättisin 
hääle parajaks ja teatasin üsna reipalt, et taevas ja 
meri ja ilus ilm, agaet nii veetleva näitsiku — noh ja 
oligi soss. 

«Kodanikud päevitajad! Rannas pole lubatud ringi 
liikuda aluspesus. Päevitusriietust võite osta alevi 
tööstuskaupade kauplusest või autolavkast. Seltsimees 
Sandorra, teid palutakse rannapaviljoni.» 

«Ma hakkan taipama,» teatas mu armas kaaslane. 
«Restoranis on silt väljas, et pidžaamas ei teenindata. 
Nüüd antakse sellele Sandorrale korraldus aluspesu- 
väelasi mitte päästa.» 

«Teate mis,» ütlesin üsna ametlikul toonil. «Nimeta- 
tud töötajal on praegu ilmselt vaba aeg, muidu oleks ta 
kättesaadaval ilma kutsumatagi. Vetelpäästes teenivad 
eranditult korralikud inimesed. Mis aga muusse puu- 
tub, siis ütlen ilma keerutamata: taevas on varemgi 
sinine olnud, meri on ennegi lainetanud, ilus ilm on 
püsinud muistegi, aga nii veetleva näitsiku kõrval 
nagu teie, pole ma veel eales päikest võtnud.» 

Pärast lühikest pausi, mille kestel neiu armsalt roo- 
satama lõi, kõlas vastus: 

«Te olete väga lahke ja ma vannun teile, et...» 

Ent lause jäi lõpetamata: jälle hakkas ta kõigest 
südamest naerma. 

«Kuulsite?» - hüüdis neiu lapselikult kõkutades, 
«meres pesu pesemine on keelatud ja Sandorrat ooda- 
takse rannapaviljonis!» 

Siis jäi ta vait ja me kuulsime mõlemad, et üheksa 
inimese päästmise eest ühe vahetuse jooksul toimub 
viie minuti pärast Sandorra pidulik autasustamine. 

Niisugustel puhkudel pole varjamisel mõtet. Jooksin 
paviljoni juurde, sain kätte oma kõrge autasu ja kõva 
aplausi ning ütlesin õnnitlemiseks kohale sõitnud abi- 
kaasale, et meri on Sandorra peres ennegi lainetanud. 

VIIMANE LENNUK 


Kallis Vivi-Ann, 
seekord jäin tulekuga tõesti liiga kauaks. Kui sedagi 
tulekuks saab nimetada, sest — halbade ootamatuste 
ärahoidmiseks olgu kohe õeldud — ümbrikus on vaid 
mu kiri, mitte mina ise. Kus olen ometi mina ise, küsid 
sa. Ära muretse. Kui enne kirja kohalejõudmst midagi 
ei juhtu, siis olen lihtsalt ... vähekene omadejža purgis. 

Palun sind, Vivi-Ann, kuula mind ometi lõpuni, loe 
mind ometi edasi, enne kui hakkad pahandama! Ära 
ütle sõnu, mis sul esimestena suhu sünnivad: «Lihtsalt 
kohutav, kui mõjutatav sa oled!» Veeri kas või vägisi 
mõned read veel, ja kui sa end enam tagasi hoida ei 
suuda, vaat siis jah, siis lausu sõnad, mis sulle järgmis- 
tena suhu satuvad: «Lihtsalt kohutav, kui mõjutatav 
sa oled!» Kuulsin ju õigesti, eks? Polnudki tarvis kaks 
korda öelda. Igatahes pärast neid sõnu on mul õigus 
pisut haavunud olla, sest nüüd oled mulle töesti liiga 
teinud: need sõnad on valed, need süüdistused ei kehti 
enam! Ma ei ole enam üldsegi mõjutatav, mz kiskusin 
end lahti sellest neetud iseseisvusetust seisust ja hak- 
kasin kõike ise otsustama. Kuid et algus on raske, siis 
olen nüüd mõnel määral plindris. 

Igatahes nüüd olen ma sõltumatu! Ma ei h>ople nii- 
sama tühja, ma kontrollisin ennast kolm korda järjest. 
Viisin oma libastumisvõimalused viimase piirini, ent ei 
libisenud lõpuni, — vastu pidasin! 

See oli nii. Sain tööga valmis ning valmistusin ära 
sõitma — kiiresti sinu juurde, mu kullatükk! Samas 
liginesid poisid, mu siinsed kolleegid, ja ma vaatasin 
nende poole välise põlguse ning sisemise kaastundega: 
ma ju teadsin, kuis neile oleks meeltmööda olnud mind 
mõjutada! Kuid vale vähk on teie natta sattunud, 
mehikesed. Tundsin end iseseisvana, tahtejõulisena, 
sihikindl... 

«Läki nurga peale!» katkestasid sõbrad mu sisemise 
repliigi. Ning ma taipasin: pärast on raskem keelduda 

kui otsemaid, — pane nüüd, poiss, end proovile! Katsu 
aga rammu raskustega! Ja ma katsusingi, ma otsusta- 
sin keelduda. Mitte kohe, vaid veidi hiljem, siis, kui 
raskus veel rängem on. 

Ning me läksime nurga peale kondenssi jooma. Kas 
sa näed, määrased vägevad mäed ma oma teele veere- 
tasin?! Kujuta vaid ette, kui raske on keelduda siis, kui 
juba teiste purkide järele minnakse! Muide, kohe min- 
digi, ja kui üks sõpradest ütles: «Tavai, veel ühed!», siis 
ma ei kavatsenudki keelduda, lükkasin lauda omagi 
rahapanuse, sest teadsin: mu mehisuseproov muutub 
aina kangelaslikumaks. «Hästi, poisid,» sõnasin sõpra- 
dele, «veerand kuuese lennuki peale ma ei kipugi, sest 
veerand seitse läheb ju veerand seitsmene.» 

Tead, armas, pärast kolmandaid kondensse ei oleks 
neid neljandaid küll enam vaja olnud, niigi juba süda 
läikis. Ent veerand kaheksasele lennukile oleks olnud 
juba kahtlane jõuda, aga veerand üheksasele oli justkui 
varavõitu rutata... 

No siis saabuski mu suurhetk. «Mis sa jandid, kui 
oled juba kord Minna lasknud, siis ei pruugi ju enam 
pidurit panna — rikud mootori ära!» — Nõnda püüdsid 
nad mulle pirni panna! Kuid võta näpust, ma pole võr- 
gutatav. Trotslikult keerasin kurku kummuli viienda 
purgipõhja ning tulin tulema. «Tahan nimme näidata, 
et ma pole mõjutatav,» selgitasin sõpradele. — «Vae- 
valt see sul enam korda läheb,» vankusid poiste kon- 
densiähmased pead, «ise kao või ilma pealt, mõju tuleb 
maa allagi kaasa!» — «Jutumehed!» turtsatasin ülbelt, 
«kas te pole kuulnud kreeklaste ütlemist: mis pole 
jõukohane Caesarile, see on turjamööda härjale!» Ja 
ma tegin minekut, hõigates üle õla: «Viimase lennu- 
kini on veel vaevu veerand tundi.» 

Siis järsku langesid seltskonna kondensskollased 
näod nii rippu, et seda oli isegi selja taha kuulda. Len- 
nutasin pilgu mööda meeste kummalisi ilmeid ja diag- 
noosisin: teesklematu ehmatus. 

«Ega sa ei taha öelda, et kavatsed sõita viimase len- 
nukiga?» soigusid poisid kähedalt. — «Ja miks ka 
mitte?» lällutasin vastu, «pimedat ma ei karda ja ise 
kah kellelegi kallale ei tiku.» 

Mõjutamatu ja iseseisvana, kindla tahtega kiiremini 
sinuni jõuda olin peagi lennujaamas, peas üha ähma- 

semalt tuikav kondenss-sõprade järelehüüe: «Hea ini- 
mene, viimase lennukiga juhtub imelikke asju!» 

. Kassaneiu haigutas ja ütles: «Piletit viis-enne- 
kümnesele? Mis te nüüd, hakkan ma veel piletit mää- 
rima — viimane lennuk, minge niisama.» Muide, ta oli 
sümpaatne inimene ja mul ei tulnud mõttessegi teda 
oma vastuvaidlemisega haavata. Aga ta märkas mu 
näol mõningat hämmeldust, mispeale punastas piinli- 
kult, sosistas: «Ärge pange pahaks!» ja jäi, pea käsivar- 
tel, tukkuma. 

. Pagasikäru oli ilusti värava juures, aga kohvrit 
vastu ei võtnud. «Mis te nüüd, noormees,» ütles vanake 
ujedalt. «Kas ma pean teie arvates tööpäeva lõpuni 
töötama?» Mul hakkas häbi, et nii olin arvanud, sellest 
muutus kärumees lahkemaks ja mõmises: «Ära pane 
pahaks, poisu, meie käruga oleme vanad ja väetid.» 
Siis tuli stjuardess, vaatas mulle silma ja küsis: «Kon- 
densitasid?» — «Seda küll» vastasin, «aga saabusin 
hilinemiseta.» Neiu seiras murelikult ümbrust, arvu- 
tas midagi näppudel ja sosistas mulle kõrva: «Vaadake, 
et siis kõik korras oleks, mina küll nii hilja tulema ei 
hakka.» Tahtsin küsida, kas ta naljatab või kuulsin ehk 
valesti, aga neiu sulges silmad, lõi tülpinult käega, 
suudles mind põsele ja pomises: «Viimane lennuk, ma 
ei viitsi teiega vaielda.» 

- Kui pardamehaanik oli sügavalt ohanud, ohkas 
sügavalt ka teine piloot. Esimene piloot oli ohanud juba 
mõni aeg tagasi, siis, kui ta teatamas käis, et siirdub 
sabaruumi tudima. Tõusime õhku. Kaasreisijaid oli mul 
kaks: üks luges tagurpidi ajalehte, teine istus, naera- 
tus huulil ja tagumik taeva poole. Esimene noogutas 
mulle teretuseks üle ajalehe, laiutas käsi ja lausus 
süüdlaslikult: «Saage minust aru, viimane lennuk, kas 
ma pean isegi siin ajalehte õigetpidi lugema?!» Ka teine 
ei jäänud mu küsimust ootama, ta köhatas ja sõnas: 
«Noormees ärgu pahandagu, aga ega see pole mõni eel- 
viimane lennuk, et peaksin pea ülespidi sõitma.» . 

Siis astus minu juurde väga väsinud teine piloot: 
«Lubage läbi, jõledam uni tuli peale!» Ma kõhklesin, 
kuid ei lubanud: «Pole midagi, vana, vea aga lõpuni 
välja, mul pruut ootamas.» Piloot punastas ja vastas: 
«Nad teevad nüüdisajal nii maruhäid masinaid, et alt 
maa pealt vaadates ei saa ükski pruut aru, kas magab 

ainult esimene piloot või magavad mõlemad.* Ning 
teine piloot heitis pinkide vahekäiku pikali, uinudes 
peagi. 

Lonkisin igavust tundes pardamehaaniku juurde. See 
tukkus raadio ees ja teatas haigutusest lämbuval häälel 
maa peale, et vastutulijad võib vabaks lasta, sest me 
ei kuku päris täpselt. «Miks mitte?» pärisin pcisikese- 
likult, mille peale pardamehaanik süütas sigareti, sil- 
mitses mind ja kihistas naerda: «Ah sind vemmalt küll, 
mõtled, et kui viimane reis, siis pole kinnitusrihmu 
tarviski?» Palusin vabandust, tema lõi käega ja ohkas: 
«Mis sa vabandad, viimane reis, ega need rihmadki 
enam asja muuda; vaata parem alla!» Vaatasin alla ja 
nägin vaba langemise kiirusel kukkuvat tiiba. «Meie 
oma,» seletas vastutulelik pardamehaanik, uhkusenoot 
hääles. «Peaasi, ära pahaks pane, tehnik ei viitsinud 
34 sisse keerata, aga keevitused tulevad õhtuks 
ahti...» 

Nad olid kõik nii meeldivad inimesed, et ma lausa 
kohmetusin, kui selgus, et mitte kõik polnud õnnelikult 
puude otsa maandunud. Kuid sain oma kurbusest võitu 
niipea, kui meenus: viimane lennuk, potsatagu või 
potilaadale! Oleks mõni veerand kuuene olnud, siis ise- 
asi. 


SÜDAME PEALT ÄRA 


Siin ma nüüd olen ja nagu te näete: ma värisen 
vihast. Ega te äkki ei arva, et ma hirmu pärast väri- 
sen?! 

Teil on täiesti õigus: hirmu pärast jah... 

Aga ma tulin selleks, et asjasse täit selgust tuua ja 
arved ausal teel ära klaarida. — Või ehk, hõ-hõ, arvate 
te, et tulin teie käsu peale? 

Nii see on; käsu peale sai tuldudki... 

Pole viga, nii ongi parem. Milleks kümme korda 
teiste jutte kuulata, pigem juba üks kord teie enese 
käest kuulda. Ma tean, te lähete ägedaks ja hakkate 
rusikaid viibutama. Kas mõtlete, et mina ei oska trääsa 
raputada, kui tarvis?! 

Ei oska... 

Ah mina peaksin kõiki teie käskusid ja keeldusid 
puhta kullana võtma ning omaenda arvamuse koduste 
tarvis hoidma, soo-soo. Mis te nüüd siis — kujutate 
ette, et olete eksimatu või? Jumal või?? 

Seda te olete... 

Sellest hoolimata peate tunnistama, et teinekord 
tonksab mulle siiski pähe niisugune kaval mõte, sää- 
rane arukas sädemeke, et võta või jäta: õigus kaldub 
minu poole! Arvate, et ei kaldu?! 

Kaldub jah, aga teie poole... 

Mis siin pikalt mökutada. Alluvus ja ametitarkus on 
üks asi, aga inimväärikus on teine asi. Ametitarkust 
mul, ütleme, ei ole. Aga seevastu inimväärikust ja 
eneseuhkust — ?!? 

Ei ole kah... 

Muide, ega mina ei ole teie kohta kunagi öelnud, et 
idioot ja joodik. Ma ütlesin küllalt galantselt — idioo- 
dik! Aga ära sai öeldud. Lihtsameelne oleks arvata, et 
ma seda enese kohta ütlesin! 

Aga ma ütlesin tõesti enda kohta. 

Ma tean, teile ei meeldi minu ülbe toon. Te tahak- 
site, et jätaksin oma kurja maneeri ja vestleksin veidi 

pehmemalt. Teie võite seda tahta, te võite sellest unis- 
tada. Pehmemalt — või veel! 

Geel ei baindu behmemald, vad nii on lood. Ärge de 
gurad hübage midagi. Ei mõdlegi! Midde silbigi! 

Oehh... 

Kes ütles mulle, et mina olen papagoi?! Ütelge seda 
veel üks kord, kui julgete! = 

Näete, julgesitegi. Ma teadsin ammu, et te olete julge 
inimene... 

Muidugi, nüüd te ütlete: seks korraks aitab. Aga vaat 
mina ütlen, et — aitab jah... 

Või et olgu see viimane kord?! No teate, katsuge te 
mind veel üks kord välja kutsuda!! Raiutagu mind kas 
või sajaks tükiks, ja iga tükike karjub teile vastu: 

kohe tulen! 


KORV 


Kord kõndisin hilisel õhtul üksinda metsateel. Pärast 
mõningat kõndimist panin tähele, et üks teine inimene 
kõnnib samuti hilisel õhtul üksinda metsateel. Korraks 
käis mul mõte läbi pea, kas mitte koos käia hilisel 
õhtul üksinda metsateel? Aga siis käis mul läbi pea 
mõte, et ei ole vist erilist mõtet kahekesi käia hilisel 
metsateel. Kusjuures tema oli naine, ja nagu hiljem 
selgus, ühtlasi ka vallaline. Ning mina olin mees, ja 
nagu hiljem tunnistasin, kah ühtlasi vallaline, Nii et 
mõte oleks olnud küll käia hilisel õhtul üksinda metsa- 
teel mitte eraldi, vaid koos. Teistel oleks olnud südam- 
lik vaadata, et näe, abielupaar on tulnud hilisel õhtul 
üksinda metsateele! Aga mis mõtet säärasel pettusel 
oleks olnud: me ju olime põhiliselt teineteisele võõrad 
inimesed ja pealegi mitte abielupaar. Korraks käis mul 
läbi pea mõte, et kui mõni kolmas inimene oleks nüüd 
kah kõndinud hilisel õhtul üksinda metsateel, siis oleks 
vast küll tore olnud koos käia. Eriti kui see kolmas 
oleks olnud laps, ja pealegi, nagu hiljem oleks võinud 
selguda, kah vallaline. Siis oleks teistel olnud südamlik 
vaadata, et näe, perekond on tulnud hilisel õhtul 
üksinda metsateele! Ent siis käis mul jälle mõte läbi 
pea, et kas säärasel pettusel oleks üldse mõtet, sest see 
polnud esiteks meie ühine laps ja mine tea, vahest 
polnud see isegi selle naise poeg. Minu tütar ta küll 
vaevalt et oli, küllap tal oleksid siis olnud samasugust 
värvi juuksed nagu minul. Aga see jäi kõik ainult ole- 
tuseks, sest kui palju ma ka ei otsinud, last tegelikult 
ei olnud hilisel õhtul üksinda metsateel. Teeäärsetest 
põõsastest vaatasin kah, mitte kuskil ei olnud. Siis käis 
mul mõte läbi pea, et kas vanemad naljalt lasevadki 
lapsi hilisel õhtul üksinda metsateele. Ennem juba tule- 
vad ise! Et teistel oleks südamlik vaadata, et näe, pere- 
kond on tulnud hilisel õhtul üksinda metsateele jalu- 
tama, ilma lasteta. Aga see oli ainult oletus, sest mul 
käis kohe mõte läbi pea, et kuhu nad siis oma lapsed 

jätaksid? Ja lapsed on ju tänapäeval veel väikesed, kus- 
juures noorem teeb võib-olla perioodiliselt alla ning 
vajab vahetamist. Mina küll selles vanuses enam alla ei 
teinud, sest tollal olid karmid ajad ja polnud millegagi 
vahetada. No siis käis mul küll mõte läbi pea, et iga- 
vesti vahva oleks selle naise nime teada! Eriti kui oleks 
Liide nimeks. Teistel oleks olnud südamlik vaadata, et 
kas sa näe, ise pole karvavõrdki tuttavad, aga nime teab 
küll! Aga siis käis mul mõte läbi pea, et ta võib ju väga 
hästi olla midagi muud kui Liide! Sedasi tuleks väga 
piinlikult välja, mõtled kõik see aeg, et käid hilisel 
õhtul üksinda metsateel ja näed enda ees Liide selga, 
aga hiljem töö juures teised naeraksid välja, et see oli 
ju hoopis Leonoora selg. Täpselt sama piinlik oleks, kui 
tema peaks mind Ruudolfiks, sest raiutagu mind või 
tükkideks, iga tükk karjuks vastu: vaevalt küll, et ma 
Ruudolfi tükk olen! Hetkeks käis mul jälle mõte läbi 
pea, et ega Ruudolf nii rumal nimi olegi, juhul kui 
muud ei ole. Ma nagu mäletaksin isegi ühte niisugust, 
korralik inimene oli, käis vist isegi perekonnaga jaluta- 
mas, ainult et tema ei olnud vallaline. Teistel oli alati 
südamlik vaadata, et näe, ise Ruudolf, aga oskab kah 
elus läbi lüüa! Mul käis korraks mõte peast läbi, et 
oleks korv kaasas, mis siis viga! Sest tegelikult sellel 
naisel, nimetagem teda lusti pärast tinglikult Maaliks, 
oli korvike käevangus. Mul käis mõte läbi pea, et ons 
seda korvi väga vajagi, mõni eit elab päris ilma. Aga 
lõpuks rahunesin maha, et jõuad sa igasuguste mutti- 
dega sekeldada. Teistel südamlik vaadata, et näe, kaks 
toredat inimest hilisel õhtul üksinda metsateel, aga ei 
kakle korvi pärast ega lähe muudmoodi kallale. 

Sellest kõigest on nüüd juba aastaid möödas, aga hunt 
vaatab ikka metsa poole. Vahel käib mõte läbi pea, et 
näis, kellega ma siis kokku elaksin, kui mõnel teisel 
hilisel õhtul üksinda metsateed oleksin kõndinud. Teis- 
tel südamlik vaadata, et ole sa lahke, ühe sai kätte, 
aga käib ometi uusi noolimas, et oh neid mehi küll! 
Egas nemad tea, et minust sugugi mitte rohkem asja ei 
olnud, kui et lubati täis korv ukseni kanda. Juba mul 
siis ikka pealehakkamisest puudu jäi, aga rohkem ei 
lubatud tõesti. Muudkui paluti, et astu aga sisse, küla- 
mees, kuula muusikat, hihii. Aga mina ei tahtnud kui- 
dagi astuda, hihii. Mina unistasin sellest mis nüüdki, 

hihii, ja mis sa siin ikka hihiitad, aeg on hiline — kui et 
oleks aga saanud kord eluski kõndida hilisel õhtul 
üksinda metsateel, nõnda et kedagi teist poleks olnud. 
Ent nii kui mul tookord käis mõte läbi pea, et nüüd ma 
sinna jooksengi, nii käis otsekohe ka mõte peast läbi, et 
kelle need sammud seal ikka mu järel müdistavad, ju 
nad siis jälle tema omad on. Hilisel õhtul üksinda met- 
sateel, aga rahu ei leia. Naisi ja korve, neid küll. Ja 
mõtteid läbi pea. 


HARJUTUS NR. 1 


(Sulgudes pakutud kolmest võimalusest on üks õige; 
täitke lüngad nii, et te tõe nimel ei pruugiks häbi 
tunda.) 

Ärge kippuge liiga lahkelt välja lobisema, kes on teie 
sõbrad: ikka leidub pahatahtlikke, kes ütlevad selle 
peale, kes te ise olete. Kord avameelitsesin, et mu parim 
SÕBEES OH kl ms sa t Päts (Rembrandt, Cicero, 
Piirmanni Kutt), ning mulle öelci: «Oled sina vast üks 
tohmusk!» Sellest ajast räägin oma sõpradest vaid vih- 
jamisi, nii teatakse ka minu kohta üksnes vihjata. 

Tutvusin oma parima sõbraga muusikalisel pinnal, 
täpsemalt — tantsupõrandal. Higist nõretavad kitarris- 
tid peksid oma pillidest välja nii raudseid käunakuid, et 
vaatasin võlutult neile võrratuile meistritele näkku. 
Juba esimesest pilgust taipasin: too punaka, puusadeni 
lakaga: Ongi. “414 +55:dtaisu ts alti (Strauss, Vivaldi, 
Piirmanni Kutt)! Kiiresti hakkas arenema meie sõprus 
ja kähku arenesin ka ise. Muusika sai asendamatuks 
osaks minu elust, juba praegu võin une pealt eksimatult 
ümber jutustada .................... (Szimanovsky, 
Britteni, Piirmanni Kuti) eluloo. Ent ainult muusikal 
baseeruv sõprus jätaks arengu väga auklikuks. Meie 
terve vaim asub terves kehas. Alles eile pidasin spordi- 
hallis maha pikema sundimatu vestluse .............. 
a s olle (Tõnu Lepikuga, Enn Sellikuga, Piirmanni 
Kutiga). Aga täna, olles äsja lehest lugenud Avo Pikk- 
uusi uusimast hiilgetulemusest, nägin bussist välju- 
mas — arvake keda — eksikka .................... 
(Avo Pikkuusi, Priit Tomsonit, Piirmanni Kutti) ennast! 
Lobisesime maast ja ilmast ja kitzrridest. 

Mida tervem keha, seda ärksam vaim — nüüd jätkub 
seda kunstisaaligi. Olin mitmel korral ............... 
E (Tretjakovi, Repini, Piirmanni Kuti) kodus välis- 
maa ajakirju sirvinud ja paljaid plikasid imetlenud, 
nüüd siis põrutasime Kunstihoonesse akte vahtima. 
Nägime muide ka autorit. «Tööd on ju toredad, kuid 

kaugel välismaa žurnaalide tasemest,» ütles mulle .... 
SD (Olev Subbi, Ilmar Torn, Piirmanni 
Kutt) ise... 

Huvitav ON. Asiatsaea taa miade võru (Voldemar Pan- 
soga, Mikk Mikiveriga, Piirmanni Kutiga) ka teatrist 
vestelda. «Tänapäeva tükkides on liiga vähe tapmist,» 
PIHtIS! Ai E aeti aa (Ita Ever, Karin Kask, 
Piirmanni Kutt) mulle möödunud pühapäeval. «Kunst 
nõuab ka minu arvates ohvreid, kuid mitte publiku hul- 
gast!» möönsin pahaselt .................... (Kaarel 
Irdile, Maria Knebelile, platsinäitajale), kui .......... 
gsm (Baskin, Nõmmik, Piirmanni Kutt) vintis 
pea tõttu saalist väljuma sunniti. 

Pean tunnistama, et .................... (Kulibin, 
Einstein, Piirmanni Kutt) on ühtlasi ka tugev leidur: ta 
monteeris oma jalgrattale paadi päramootori. Tõsi küll, 
pärale me ei jõudnud, sest kuna maistusin pakiraamil, 
PIAAS: sõne valn A a DN (Harri Taidre, Ants Vära- 
vas, tundmatu inspektor) meid kinni. Asjata pidas, me 
ei saanud niikuinii kohalt minema. Sest me vaidlesime 
pärajasti, 45 2 arsti ja (s ere (E. Rannetiga, E. Vete- 
maaga, Piirmanni Kutiga) kirjanduse üle. Mina ütlesin 
selles seoses talle otse näkku, et pean avaldamata kir- 
janikest parimaks .................... (Gribojedovit, 
Moliere'i, Piirmanni Kutti), kuid tema kippus tuliselt 
kihla vedama, et viie aasta pärast on kõige popimaks 
teoseKkS: 1 sätematitittsitand eli (rauk Deržavini, lord 
Byroni, Piirmanni Kuti) luuletuskogu. 

Te vahest hämmeldute, nähes küllalt sageli kordu- 
Mas katat sii (Charlie Chaplini, Lembit 
Lauri, Piirmanni Kuti) nime? Ärge pange pahaks, ta 
lubas mulle selle eest välja teha. Ja siis kaob hetkeks 
see nimi vaateväljalt, tema kombed on mulle juba tut- 
tavad: arve jääb muidugi .................... (Piir- 
manni Kuti, Piirmanni Kuti, puhvetipidaja) kanda. 


HARJUTUS NR. 2 


(Täitke lüngad võimalikult valesti.) 

Kallis naine, pidin ju maalt ainult üheks päevaks 
linna minema, aga jäin kaheks, mida väga kahetsen, 
kuid kohe selgitan. 

Üle pika aja linna sattudes võtab pea päris ringi 
käima: igale mööduvale .................... (tram- 
mile, naisterahvale) jõllitad silmad pärani järele. Mitte 
küll just igale, Vanad jätavad mu ükskõikseks ka siis, 
kui nad on üle värvitud. Kuid mis kasu sest vaatami- 
sest: kui aega napilt käes, tuleb tegutseda. Valisin välja 
ühe moeka gi ti vastad ki (mammi, trammi), 
häaärasins kiruda Ss (käsipuust, käevan- 
gust) kinni ja laususin: «Pajeehali.» Mispeale ........ 
t (konduktor, daam) ujedalt naeratas ja päris: 
«Kuhu kulgeme?» On ikka veetlevad küll need (õrnema 
soo, Trammmi ja Trollibussi Trusti) esindajad! Ega siis 
muud kui kohe ühe jutiga .................... (töö 
juurde, varieteesse). Seal käis möll nagu alati. Mõtlesin 
kadedusega, kui palju on vahepeal ilma minuta väärt 
KT RAHU: 5.8 0 0 aa kate a (toodetud, joodetud). Tut- 
tavad panid imeks, kui .................... (päevita- 
nud, kaine) ma olen. Vastasin: «Ärge muretsege, lähete 
ise kah puhkuse ajal samasuguseks!» Siis näitas....... 
a alg (juhataja, šveitser) mulle koha kätte ja me 
alustasime vestlust moodsatest .................... 
(tööpinkidest, tantsudest). Vahepeal silitasin ......... 
a a (kabineti seinal, laua all) oma kaasvestleja 
E NES AD (tapeeti, põlve) ja ohkasin: «Kui 
sile, ons see unenägu või tõesti meie ................ 
.... (maalrite, jumala) töö?» Tema vastas mõistu, et 
sisu on veel kihvtim kui kest. Ei tea, mõtles ta sellega 
A USD (kabineti, suka) sisu või kiitis 
A AAV ET (seinu, kärakat). 

Muide, huvitav detail: .................... (kollee- 
gidega. partneriga) vesteldes vaikitakse diskreetselt 
endistest. +5::.:44x ses sd eeta (aruandeperioodidest, 

sümpaatiatest) ning kõik lootused rajatakse käesolevale 


E M A MS (kvartalile, õhtule). Asjalikult 
tellitakse UUSIM. 45. Aira kas koos 16 e (käibevahendeid, 
pudeleid), täidetakse .................... (klaase, 
formulare), tõstetakse .................... (töövil- 
jakust, terviseks) ja unistatakse sellest, kui kauniks 
muutub meie .................... (kodumaa, öö) 


kõigi me plaanide täitudes. 

Siis astus mu juurde vana .................... 
(semu, töökaaslane), päris, kas mul leidub paar vaba ... 
a a a a Sik (minutit, tooli) ning tutvustas mulle 
OA 0 sage ars aka LAAS hani (ratsionaliseerimisette- 
panekut, flammet), mispeale ma heakskiitvalt ühmasin: 
«Vaadata kõlbab küll, tootmisse juurutamisest ei oska 
korrapealt midagi ennustada.» Kuni tema ............ 
kas ed (autojuht, blondiin) end kammimas käis, tegi 
ta vahepeal ühe .................... (suitsu, tantsu) 
minu. eske ts söe 0 ae (pakist, plikaga). Ning mis 
selgus? Mulle ei jäänudki enam! Hakkasin ........... 
EA E (blondiini, koni) otsima — mitte kuskil ..... 
M NE EN (kõrtsi, tasku) sopis... Läksin siis puh- 
vetisse, seisin ja ootasin, kuni järsku taipasin: ........ 
MESS (aeg, baarman) on täis ................. 

(Vabrikuvile, Orkestrijuht) teatas, et tuleb hakata 
lõpetama — aga minul, nagu öeldakse, ei suitsu ega 
tuld! Ütlesin seltskonnale, et mingu nad ............. 
Ad kuskil (õhtule, kus kurat). Efekt jäi küll oodatust 
väiksemaks, kuid .................... (arutelu, raha) 
läks siiski mitte ainult linnukese pärast. Et mitte jalgsi 
kaugele koju kõndida, võtsin tänavalt ühe ........... 
bt SL (sääreväristaja, sirgesäärelise) ja panin kõik 
oma võimed mängu. Kuna see hakkas tee peal strei- 
kima, siis läks hirmsasti aega ja magasin hommikul 
sisse. Aeg venis õhtust bussi oodates mis hirmus, sest .. 
sd m Sa (süda, pea) valutas ja ........... 
t kas ISA (häbi, igav) oli kah. 


BARITON 


«Võin teid rõõmustada, lugupeetud televisioonivaata- 
jad! Äsja saabus kontserdireisilt tagasi meie linna au ja 
uhkus, baritonipuhuja Jaan Truba. Vaatamata reisivä- 
simusele nõustus Truba vastama mõnele meid huvita- 
vale küsimusele. Siin ta ise ongi — palun! 

Tere tulemast! Ma näen, teil on seljas uhke, suurte 
vasknööpidega tintsinine esinemisülikond. Kus, kui nii 
võib küsida, see ülikond reisinud on?» 

«See ülikond tuli äsja Poolast esinemast. » 

«Näete kui huvitav. Ja sellele eelnesid...» 

«Enne seda käis see ülikond Tšehhoslovakkias ja 
Saksa Demokraatlikus Vabariigis. » 

«Ja lühidalt — kuidas muljed on?» 

«Väga hea ülikond.» 

«He-hee, ma mõtlen — reisimuljed? Esinemine?» 

«Ülikond esindas meie kodulinna päris kuldselt, ma 
mõtlen. Aplausi oli küllalt. Ehkki kõik pole kuld, mis 
hiilgab. Nööbid on vasest.» 

«Kuidas see kõik algas? Ma mäletan, aastaid tagasi 
kutsuti Moskvasse ja Leningradi, siis järgnes pikk reis 
mööda Siberimaad, Kaug-Ida ja nii edasi. Oli vist nii?» 

«Ei ole olnud.» 

«Ee... mnjah. Kas tõesti ei olnud?» 

«Kuulge, mis ma siis ikka teile puhun? Kontserdi 
ajal niigi muudkui puhun. Bariton on raske pill.» 

«Õigus, õigus. Aga rääkigem siis — neist paigust, kus 
on rännatud, algusest peale kuni siiani.» 

«See ülikond on käinud Inglismaal, siis Kanadas, siis 
Rootsis, USA-s, Taanis.» 

«Mis te räägite?! Aga see on mulle küll suureks ülla- 
tuseks! Pole kuulnudki! Ega lugenud.» 

«Mida?» 

«Et te olete käinud Inglismaal, Kanadas, Rootsis ja 
nii edasi.» 

«Ega mina ei olegi. Te küsisite ju ülikonna kohta. 

Enne kandis seda kuulus illusionist Davids Luksus 
Lätist.» 

«Aa... Vaat, kus alles Luksus!» 

«Mis seal ikka imestada. Talle ei mahtunud enam 
selga, läks teine väga paksuks. Siis anti mulle. Et kanna 
kah, kuni paksuks lähed.» 

«Niimoodi, niimoodi. Ma mõistan ...» 

«Mis teid minu ülikonna juures veel huvitab?» 

«Kui aus olla, mind huvitavad teie reisid.» 

«Noh, asi algas nii. Moskva, Leningrad, Siberimaa, 
Kaug-Ida.» 

«Lubage. Te ju ütlesite, et ei... noh...» 

«Muidugi. Seal ma käisin vanema ülikonnaga. See, 
mis mul praegu seljas, pole seal käinud. » 

«Lõpetuseks küsiksin teilt, Jaan Truba, meie noorte 
muusikahuviliste jaoks kõige olulisema küsimuse: nüüd, 
kus kannate teenelise kunstniku nime ja juustes on 
märgata halli, kas tunnete sellest ka sügavat rahul- 
dust?» 

«Ei, mitte eriti. Hallisegused juuksed mulle ei meeldi, 
aga teised parukad olid väga kallid.» 


KAHE KUHJA VAHEL 


Selg selget tuld täis, aga sellest veel vähe. «Enne töö, 
siis lõbu,» ütles onu Rasmus eile. Täna sai tähendus sel- 
geks. Eile nopitud kartul tuleb nüüd kahte hunnikusse 
jagada. Paremasse kuhilasse uhkem kraam: kokkuostu 
tarvis. Vasemasse väsinum ja väetim punn: sigadele 
söödaks. 

Paksem mugul paremasse, vaesem vasemasse not- 

sudele. 

Suur kartul paremasse virna, pisem pahemale, röh- 

kijaile. 

Kobedam saak koguneb paremale, nigelam nihkub 

vasemale. 

Parem kaup paremale, pahem pannakse pahe- 

male... 

On ikka oinas kah see onu. Oleks sorteerimisest enne 
juttu teinud, teadnuksin vaimu valmis seada. Kaval, 
sinder, kui kapsauss. Mitte onu, vaid kartulimardikas. 

Uhkem vili hüvakätt, kurvem kaup kurakätt. 
Kena kartul paremale, onu Rasmus vasemale... 

Oleks siis veel, et oma naine kah aitaks. Kus sa sel- 
lega, tema teeb soojas köögis süüa! Kah mul asi! 

Ilus kartul paremasse, onunaine vasemasse... 

Kus ta lapsed on? Ah või et koolis? Midagi targemat 
ei mõistnud välja mõelda, nudipead! 

... Kaunis kartul paremat kätt, onu Rasmuse lap- 
sed vasemat kätt... 

Kui pärast säärast ponnistust saaks päeva puhatagi, 
aga kus sasellega! Toivo Jaani poeg nõuab, et paar tundi 
pärast tööpäeva algust koosseis enam-vähem koos oleks. 
Kah natšalnik! 

Hea kartul paremale, Toivo Jaani poeg vasemale. 
Meeldiv mugul paremale, vaneminsener vase- 
male... 

Küsitagu, mida ma siin ilmas ei armasta, ja ma vas- 
tan: füüsilist tööd. Oleks palk priskem, ütleks kohe — 
aeg on liiga kallis, et seda kahele kartulipäevale kulu- 

tada. Sajarublase palga juures ajaks see oma naisegi 
naerma. Ent väärt olen ju kõrgemat palka kindlasti! 
Sümpaatne kartul paremale, seltsimees direktor 
vasemale. 
Südamlik mugul paremasse kuhja, kaadriosakond 
pahemasse kuhja... 
Neetud ilus ilm! Vihmaga olnuks vihmapüha. 
Tore mugul paremale, ilmajaam vasemale... 
Asjata lubab seadus nii suuri individuaalpõlde. 
Annaksainult 0,01 hektarit — vaat oleks elu! Võtku kõb- 
las, tuhnigu tunnike, paar pajatäit kogub — ja keetku 
terviseks! Sihuke hiigelnurm siin tapab linnasugulase 


hoopistükkis. 
Suurepärane kartul paremale, külanõukogu vase- 
male. 
Intelligentne kartul paremale, kolhoosi põhikiri 
vasemale... 


Ja vuraski kohale ETKVL-k-i koorma-auto! Nägemi- 
seni, mahajääjad! Konutage oma vasema kuhja otsas ja 
söögu teid... 

«Kui makstakse 12 kopikat kilost, siis ei maksa nii 
nigelat värki priske mugula püramiidi sokutada,» nime- 
tas autojuht. Ronin solvunult parempoolse tipust alla ja 
poen kabiini. 

Tõeline kartul paremale, autojuht vasakule... 

KIRJAD TÄIS KURTMIST 


«Kallis toimetaja! Elan Pärnus. Juba kolm kuud jär- 
jest otsin porise ilma kingi. Ei saa ega saa. Eile tõmbas 
närvi tuliseks ja ütlesin poes otse suu sisse, et kolm 
kuud otsin porikingi, aga teil ei ole ega ole. Müüja ütles, 
et olge ometi mõistlik, kui pori juba maas, ega siis enam 
porikinga leia. Ma ei ole küll suur nuriseja, aga nüüd 
palun seda asja selgitada. Austusega Siiri Näkk.» 


* 


«Lugupeetud Siiri Näkk. Toimetamist on küll ülepea- 
kaela palju, aga püüan teid teie mures lohutada. Te kir- 
jutate mulle porikingadest. Meil Tallinnas liigub pori- 
kingi väga palju. Mõned toovad Ungarist, mõned Jugo- 
slaaviast, mõned ka Prantsusmaalt — kus keegi käib. 
Enamik toob Soomest. Ma saan aru, Pärnust on Soomes 
raske käia. Jääb kaugele. Aga üks minu tuttav sai head 
porikingad kolm aastat tagasi Vodja poest. Ta töötas 
seal kaupluse juhatajana. Kui te kuskil ei käi, siis te 
muidugi ei leia. Aga teisest otsast, kui te kuskil ei käi, 
mis te nende kingadega siis ikka teete? Ostke endale 
sukksaapad. Tallinnas on neid ühes poes väga ilusaid ja 
Kirevates toonides. Kes on meremehe naine, sellele 
antakse. Kirjutage mulle, kas teie ei ole meremehe 


naine?» 
* 


«Lugupeetud toimetaja. Ma olen otsekohene inimene, 
aga samal ajal ka viisakas. Sellepärast ma ei hakka teile 
ütlema, kas teie lohutuskiri mind lohutas või mitte. 

Ma olin meremehe naine küll, aga see saabas lasi mu 
juurest jalga ja need saapad on juba ammuilma läbi. 

Kuid ma mõistan, et teile mu porikingade jutt ei 
meeldi. Ma siis ei aja asja teravaks. 

Aga eile ostsin uued käärid, mis olid nürid. Viisin 
need nugadeteritamise töökotta, ent seal ei saanud kau- 
bale. Öeldi, et nii nürisid asju nemad ei terita. Siis läk- 
sin poodi tagasi ja küsisin, et miks müüte kääre, millega 

saab lõigata ainult kartuliputru. Müüja küsis lahkesti, 
set mis puder teil siis on. Ütlesin, et vaja riiet lõigata. Ta 
küsis, kas on hea riie. Hea jah, tunnistasin. Tema ruttu, 
et ta tuleb aitab lõigata. Näete siis, missugune narri- 
mine käib. Kulla toimetaja, palun see segadus tõesti ära 


avaldada » 
* 


«Austatud Siiri Näkk. Mis ma oskan teile öelda, seda 
ma ütlen. Kas maksab kääride pärast muret tunda? Kui 
on halvad käärid, siis maksab. Minul on head käärid. 
Aga muresid on igaühel. Mul hakkas poeg jooma. Ma 
manitsesin, et ära joo, mispärast sa jood. Ta vastas, et 
armastuse pärast. Kas sul, pojake, on siis õnnetu armas- 
tus? On jah, ütles poeg, tahan naist võtta, aga nii noo- 
relt ei lasta. Ma ütlesin, et juua ei tohi kah nii noorelt, 
oota, kuni vanus täis saab, võid juua ja naist võtta ja 
valimas käia. Poeg ütles, et tema võiks ju oodata, aga 
naine on vanem ja tohib küll mehele minna. Näete, 
Siiri Näkk, missugune mure, aga teie kirjutate oma kää- 


ridest. » 
ki 


«Väga lugupeetud toimetaja. Joomine on küll suur 
mure, matunnen teile kaasa. Aga Pärnus on korteri 
saamisega suuri pahandusi. Mul, vanal inimesel, pole 
korterit vaja, kuid noortel on vaja. Kas teie kui toime- 
taja ei saa selle heaks midagi teha? Teie Siiri Näkk.» 


% 


«Tere jälle, Siiri Näkk. Ma püüan teid aidata, aga kui 
teil pole korterit tarvis, andke siis noortele. Meil Tal- 
linnas on veel hullem lugu. Televiisorist räägiti, et sur- 
nuaiaplatsid hakkavat otsa lõppema. Kõik, kes elus on, 
põletatakse ära. Mitte kohe, aga siis, kui ära sured ja 
platsid täis on. Kui teil veel aega jätkub, kirjutage, kui- 
das Pärnus surnuäiaplatse saab.» 


* 


«Armas toimetaja, siin jälle Näki Siiri. Teil vedas, 
meil veel ei põletata, sest platse on. Panin teile ühe 
kinni. Aga nad tahavad teada, millal kaevama peab 

hakkama. Kuid mul on vastutasuks oma mure. Te kir- 
jutasite mulle televiisorist. Mul seda peletist ei ole, aga 
on triikraud ja eile hommikul sain ühendust. Värin käis 
kehast läbi, silmade ees läks mustaks ja hing jäi kinni. 
Tahaksin teada, kas see on surmav, ja kui, siis millal. 
Siiri Näkk.» 


«Austatav Siiri. Ma küsisin telefoni teel järele. Elekt- 
rik vastas, et triikmasin on surmav siis, kui sellega pähe 
lüüa. Ega teie ei löönud? Olge tubli, Näkk Siiri.» 


x 


«Lugupeetud toimetaja. Mõtlesin juba, et kõik mured 
on südame pealt ära öeldud, aga nüüd tuli uus mure. 
Ma ei saa teile enam kirjutada, sest kirjapaber lõppes 
otsa. Aina mured, mured, üks häda teise otsa. Viimase 
palvena palun teid, et lõpuks mõne mu kriitikalistest 
kirjadest oma lehes avaldaksite. Teie käes on see ju nii 
lihtne, aga mul on iga rubla teretulnud. Igavesti teile 
tänulik Siiri Näkk.» 


* 


«Kallis Siiri Näkk. Üks häda teise otsa. Ma ei saa 
üheski ajalehes midagi avaldada, sest mul pole lehe 
juures tuttavaid. Vabandage, kui te raha ei saa, aga üks 
on kindel: minu käest ei saa. Ma ei käi ammu enam 
tööl, kust mulle raha. Olen kodune toimetaja, teised 
käivad tööl ja koolis ja kraamimise ja söögiga on toime- 
tamist kuhjaga. Ajaleht ei asu enam aastaid selles 
majas. 

Aga kui te mulle edaspidi veel kirju saadate, siis 
nimetage mind kodusemalt, näiteks isake Priit. Kui 
ütlete mulle toimetaja, mis kah hästi kõlab, siis võite 
mind jälle oma rahahimuga ära ehmatada. Kuid mure- 
sid jäi mul teile veel palju varuks.» 


KAHEKESI 


Meri kohises ja meie juttu polnud kuulda isegi kahe 
sammu kaugusele. Kes olekski võinud meid kuulda, kui 
silmapiiril polnud ainsatki hingelist. Pealegi olime mõle- 
mad absoluutselt vait. 

Istusime kõrvuti juba kolm tundi. Ainult armunud 
võivad nii kaua külg külje kõrval teineteise lähedalole- 
kut nautida. Meie eriti ligistikku ei istunud. Üks konu- 
tas ühe, teine teise pingiotsa peal. Ja teab mis rõõmu 
meil teineteisest ei olnud. 

Mitte et oleksime omavahel tülli läinud, oh ei. Meil 
polnud teineteisest ei sooja ega külma. Me ju ei tund- 
nudki teineteist. 

Ja kui me oleksime tuttavad olnud, rääkida poleks 
me ikkagi saanud, sest tema magas õndsa und. 

Nii me siis aina istusime kahekesi pingil, tema ja 
mina. Tema oli proportsionaalne daam kaaluga umbes 
80 kilo, vahekoras 1:1. See tähendab, iga kilo kohta 
üks aasta vanust. 

Asja tegi ebameeldivaks see, et mul oli üsna kiire. 
Kell kümme pidin kindlasti kodus olema, aga kell oli 
juba kümme ning mina vahtisin muudkui vahust 
merd... 

Ma ei saanud lihtsalt lahkuda, ilma talle sellest tea- 
tamata. Kui me olnuksime omavahel tuttavad, oleksin 
talle muidugi teatanud, aga ta ju magas. Tund aega 
tagasi ta küll ei maganud, mul oli juba siis himu lah- 
kuda, ma isegi hüüdsin talle seda, aga kuna tal oli vatt 
kõrvas, siis ta ei kuulnud mind. 

Ja ligemale minna ma ei saanud, sest kui oleksin või- 
nud tõusta, siis oleks naljaasi olnud ka ilma ütlemata 
ära minna. Ja kui pingil meie vahel oleks istunud veel 
keegi, ka siis poleks mingit küsimust tekkinud. Ning 
kui daam poleks nii raske või nii vana, nagu ta just oli, 
siis oleks olnud hoopis teine asi... 

Saate aru, kui teine istub teise pingiotsa peal ja üks 
neist tõuseb, siis tõusjapoolne ots tõuseb õhku ja istuja 

ots vajub vastu maad, kusjuures mitte ainult ots, vaid 
koos otsaga ka otsas istuja. Aga kui vanem daam leiab 
end ärgates maast, siis ta võib hakata igasugu jubedusi 
mõtlema. Ma pole küll iialgi vanem daam olnud, aga kas 
niisugustel puhkudel ei või ehk isegi mitte veidi sega- 
seks minna. Aga neid segaseid on... tähendab, on neid 
siis tarvis. Eriti kui see on välditav. 

Kui ma niimoodi murelikult mõtiskelles lõpuks tai- 
pasin, et naabrinnal on aega küllalt ja et ta mind ei 
kuule, sest on halva kuulmisega, ei näe, sest istub kin- 
nisilmi, ja ei mõista, sest magab — siis tundsin, et pin- 
gile on hädasti tarvis meelitada keegi kolmas. Aga et 
naabrus oli tühi, siis otsustasin päästjat otsida kauge- 
malt, kuid samas tundsin füüsiliselt, et kui saaksin 
minna otsima, siis võiksin minna ka ilma otsimata. 

Ega siis muud kui püüdsin vanainimest üles äratada. 
Ainsa käepärase vahendiga, mis mul oli, sellesama pin- 
giga. Tegin seeria tõusmiskatseid, algul pehme, siis 
järsu maandunisega. Ja mõju oli ilmne: vanatädi nae- 
ratas läbi une ja hakkas ümisema mingit vanaaegset 
kiigelaulu... 

Midagi arukat välja mõelda ma enam ei suutnud. 
Tuli läbi ajada pähetulevate mõtetega. Üks neist juba 
välgatas: kodus oleks hubasem. Hakkasin seda mõtet 
arendama. Miks, küsisin endalt, ei istu sa siis kodus? 
Aga sellepärast, vastasin endale targalt, et olen hilisõh- 
tuses tühjas pargis meeldiva vanainimesega, nii-öelda, 
kahekesi kiigel. 

Pärast kella pool ühtteist, kui õigeaegne kojujõud- 
mine polnud enam küsitav, tegin väikese avastuse, mis 
rääkis mu tudiva võltsvanaema kasuks. Nimelt leidsin, 
et istumise ebamugavuses pole süüdi mitte tema üksi, 
vaid ka tilluke naelaots mu istmiku all. Muidugi, kui 
mu vastukaal olnuks kergem, mõjunuks ka nael tagasi- 
hoidlikumalt... See viis mind hetkeks tigedale mõttele 
mammiga pooled ära vahetada! Et aga sedavõrd totrad 
ideed ei tee au ühelegi ärkvel inimesele, siis panin uute 
jõuvarude ootel silmalaud koomale. 

Ärgates olin külitsi märjal murul. Pargis põlevate 
neoontulede valgel nägin kaugeneva, kuid aina tagasi 
vaatava vanainimese karmi pilku. Näed siis, mõtlesin 
kibestunult, tundide viisi käitud kui päästja, aga ühel 
ilusal hetkel põgenetakse nagu päti eest! Ma ei võinud 

kindel olla, kui taipliku vaatajaga mul tegemist on, aga 
ta põhjalik uni pidi ometi mõnele meelele mõjuma. See- 
pärast otsustasin oma süütust tõestada imelihtsa lavas- 
tusega: kui istun taas pingiotsale ja teine ots taeva 
poole kargab, siis peab mu kauaaegne pinginaaber oma 
ehmatuse tõelist põhjust lennult tabama. 

Laskusin täie hooga pingiotsale. Seesama puine kar- 
mus ja sama naelaots. Ning kõik algas otsast: samaaeg- 
selt minuga tekkis tarbija ka teise pingiotsa tarvis. Eel- 
misest pisut noorem, aastat vahest kolmveerandsada. 
Eelmisest ebaproportsionaalsem, vahekorras 1:2. Nii- 
siis kilokest poolteistsada. Sihukest annab tasakaalus 
hoida... 

Kui juhtute mööda minema, aidake palun üles! 
Kumba, seda veel ei tea. 


ESIMESEST PILGUST, PIMEDUSES 


«Kallis seltsimees!» — Ei, seekord pole nõnda enam 
õiglane. Selle ma olen sunnitud maha tõmbama. ehkki 
eelmises kirjas kirjutasin «kallis seltsimees». Nüüd 
panen karmimalt: «Lugupeetud kodanik.» Edasi tuleb 
moto. Uuelt realt? Jah, uuelt realt ja paremasse 
serva... 

«Ma teile kirjutan — mis enam? 
Tõepoolest, kas ei tundu siin 
kõik juba ülearusena, 

mis iial juurde lisaksin?» 

Selle ma võtsin Alverilt, kes omakorda tõlkis selle 
Puškinilt, kes kasutas neid värsse poeemis «Jevgeni 
Onegin», 31. peatükis. Edasi on kõik minu enda oma. 

«Ei, mulle ei tundu see kiri ülearusena. Seepärast 
kirjutan. teile jälle. Kuid kordan, et mu kirja toon saab 
olema mõnevõrra valusam kui toona...» 

Siia panin kolm punkti, et ta järele mõtleks. 

«Ühtlasi pean teid hoiatama, et märkus kirja ülemi- 
ses vasakus nurgas vastab tõele.» 

Eelmises kirjas ma seda märkust ei lisanud. 

«Sellest märkusest näete, et käesolev kiri on avalik. 
Ma ei taha teid häbistada perioodiliste väljaannete 
lugematu lugejaskonna ees.» 

Ma mõtlen ajalehti, kuhu paljud minu asemel oleksid 
kirjutanud. 

«... seepärast on see avalikkus vaid tinglik, tähen- 
dades ennekõike seda, et kiri pole intiimne ega arglik, 
vaid avameelselt kartmatu.» 

Nüüd ma panen taandrea, aga ma ei ole oma tegu- 
viisi õigsuses päris veendunud. 

«Meie suhetesse, milles oli palju küsitavat juba meie 
esimese kohtumise põhjal otsustades, tekkis uusi komp- 
likatsioone seoses asjaoluga, et te ei vaevunud mu eel- 
misele kirjale vastama ei kirjalikult ega suuliselt, vaid 
teoga, mis mõneti riivas minu eneseväärikust ja, kar- 
dan küll, pani pooleldi küsimärgi alla teie kõlbelis- 

moraalsed arusaamad kahe persooni vahelistest füüsi- 
listest suhetest, mis johtuvad vahel tõepoolest äkilistest 
'kirgedest, tagasihoitud tunnete ajel, kuid...» 

Siia ma panin kolm punkti, et ta punastaks, kui 
vähegi kasva:ust on saanud. 

«Ma ei kirjutanud ju teile midagi halba. Esitasin teile 
lühikokkuvõtte meie nõukogudeaegsest käitumise 
õpikust, peatudes ainult kahe inimese kohtumist puu- 
dutaval peatükil.» 

Noh, eelmises kirjas selgitasin talle, et alguses tuleb 
öelda tere, kuidas elate, ja lõpuks, et head nägemist, 
tervitage koduseid, ja et suudelda võib kas üks või 
kolm korda, aga gripi ajal ei maksa, ja veel üht-teist. 

«Samas saatsin ära teie passi, kuna teie ei öelnud, 
mis otstarbel selle minu juurde jätsite.» 

Kui ta tahtis ennast minu juurde sisse kirjutada, siis 
oleks võinud ju seda öelda. 

«Ning lisasin õigustused minu käitumisele tol esime- 
sel kohtumisel, öeldes, et: esiteks — kuna nägin teid 
esmakordselt, siis ma ei saanud aru, mida te tahtsite 
ja mida te nitte ei tahtnud; teiseks — ma ei krabanud 
teid pealtpoolt põlvi mitte sihilikult, vaid möödaminnes 
ja kobamisi; kolmandaks — mina teie rinda ei puudu- 
tanud, just teie olite see, kes rinna ette ajas.» 

Nojah, ma pole teile olukorda täielikult selgitanud. 
See oli kümnendal. Tulin mööda pimedat tänavat ning 
ta astus mulle vastu, kardan küll, et tuikudes. Tähen- 
dab, tollal ma ei kartnud, sest ta tuikus nii kõvasti, et 
lükkas mu prikali. Ma küsisin, et milleks, ma heidan 
tavaliselt hiijem... Siis ta katsus mind jalaga ja siis 
ma tal erutusega säärest kinni haarasingi, näete, kui 
ebameeldivalt kukkus välja. Siis ta lõi mul huuled sini- 
seks ja võttis ära mu käekoti. Ma ütlesin, et nii ei sobi 
käituda, eriti veel jalgadega, aga tema kisendas, et ah 
või rinnast haarama. Rohkem ma ei mäleta. Ärgates 
leidsin tema passi ja ninarätiku ja rauast poldi. Poldi 
jätsin sinna, et kui nõudma hakkab, eks ma ostan uue. 
Ninaräti pes:n kodus ära, aga unustasin koju, vahest see 
teda vihastaski eile, kui passi ja hoolikalt teostatud 
kirja talle koju ära läksin viima, aadressi sain passist. 
Ta tegi ukselahti, võttis kõik vastu, siis läks mu prilli- 
klaas puruks ja ta röögatas: «Ma sulle näitan, passi- 
varas!» Aga ma ei näinud, sest veeresin trepist alla 

tänavale. Sellest ka mu tänane, mõnevõrra kurjatooni- 
line kiri... Edasi teeksime niiviisi: 

«Pärast eilset on teil kindlasti piinlik, sest nüüd olete 
ometi mu kirja läbi lugenud. Loodan, et see teid ei 
haava. On üsna selge, et häbenete kohtumist määrata, 
see on nii imelik, mistõttu pakun teile siiralt oma abi. 
Austusega teie...» 

Kujutage ette, ta ootas mind nurga taga, ma ju ei 
teadnud! 

Ja nüüd, pärast mõnd üksikut hoopi vastu mind — 
küllap vaeseke solvus, et lasin end oodata — sattus 
miilits peale. See viis ta väevõimuga minema, kuid 
jällenägemise kuupäeva ei oska ma tema viimase üle- 
õla-hüüde järgi kindlaks teha. «Peatse kohtumiseni 
pärast amnestiat!» ütles ta. 

Ühiskond oleks võinud oma kaitsva sõna öelda, oleme 
ju tihti sääraseid kaitsnud. Ent nähtavasti on armastus 
esimesest pilgust teistele esimesel silmapilgul tead- 
mata. Eriti siis, kui see pilk heidetakse pilkases pime- 
duses. 


TARKADE KLUBI 


Meile öeldi, et kes ennast täiendada ei taha, see süü- 
distagu iseennast. Aga kes tahab ennast täiendada, see 
ärgu süüdistagu, vaid täiendagu. Ma otsisin hulk aega, 
kuhu minna, nii et pärast täiendamist oleks tants nagu 
restoranis. Aga igal pool kuulutati, et pärast täienda- 
mist on eksamid. Lõpuks sain kätte ühe nisukese koha, 
kus polnud ei tantsu ega eksameid, aga lubati iga vai- 
muka küsimuse eest preemia anda. Muide, mina olen 
just seda masti mees: 1011, aga vaimukas. Nii ütles mulle 
üks tark, kes mind esiti lihtsalt lolliks sõimas, aga kar- 
tis kere peale saada. 

Lühidalt: ma sattusin tarkade klubisse. 

Esimene küsimus. Millal sõlmiti leping Ateena ja 
Samose vahel sõjalise abi kohta? Üks tark vastas pau- 
gupealt: 405 aastat enne meie aega. No kullakesed, 
mõtlesin ma, milleks nii idiootlik küsimus? Keda see 
võib huvitada? Ma saan aru, Ateenat võib huvitada, 
Samost võib huvitada... kui nad veel elavad. Aga kas 
kahe inimese pärast maksab saalitäit rahvast kinni 
pidada?! No neil oli nähtavasti endil kah piinlik, öeldi, 
et õige, ja rohkem sel teemal ei räägitud. Hõ-hõ-hõ, 
mõtleks — või õige! Kes seda siis enam täpselt mäle- 
tab! Oleks ju aidanud ka ligikaudsest vastusest, et — 
ammu. 

Eks targad tegid jälle targad näod pähe ja see napa- 
kas, kes küsima oli pandud, tuli muudkui teise küsi- 
musega platsi. 

Mis asi on malleus? Ma hakkasin kah kaasa mõt- 
lema: tõepoolest, mis see siis õige olgu? Pealtnäha ropp 
sõna ei ole, aga ilusti kõlab. Aga üks tark juba vastab: 
malleus on tatitaud, peamiselt kabjaliste nakkushaigus. 

Kolmas küsimus. Kes olid ludiidid ja millest nad oma 
nime said?... Nii lihtsaid küsimusi võid oma vana- 
emale esitada. Selge värk, ludiidid on tillukesed luti- 
kad ja said oma nime suurtelt lutikatelt. Muidugi, ma 
ei hakka oma nina enne vahele toppima, kui targad 


77 


jänni jäävad. Aga kuule, mis vastati! Ludiidid olevat 
masinapurustajad! Suurbritannias! 18.—19. sajandil! 
Käsitööline Ludd purustanud esimesed kudunisteljed! 
Kah mul asi. Lõhkus esimesed kudunisteljed. Aga kes 
lõhkus meie tänavanurgal viimase telefoniautomaadi? 
Muidugi, mis seal rääkida, kui teljed juba 18. sajandil 
lõhuti ja lõpuks praegu uurima hakatakse, siis meie 
taksofoni asi võetakse käsile alles 22. sajandil... 

Neljas küsimus! Küll kupatavad, ei lase vahepeal 
suitsugi teha. Mis asi on mesomorfne olek. Ja tarkadel 
kohe vastus käes! Vedelkristalliline olek, pooleldi vedel, 
pooleldi kristall. Kusjuures suure voolavusega. Kas sa 
näe, see käib ju meie kontori kohta. Kui juhataja sisse 
astub, siis on nagu kristallid, aga kui teda ei ole, siis 
on kõik sorakil. Ma näen seda mängu iga päev, kui 
ahjusid kütan... Aga et neil suur voolavus on, seda 
põrutasid targad muidugi mööda. Vedelad on kurja- 
vaimud küll, aga poleneistkeegi ära voolanud... 

Targad juhivad neli:null. Täitsa põnev rebimine, nii 
tihe värk, et raske on arvata, kumb võidab. Nemad või 
mina. Siiani oleme kõik ära vastanud... Kuulsite? No 
nüüd pandi poistele pirn. Mis teaduse ja tehnika haru 
on krüogeenika! Totakas, ütle lihtsam sõna ja ma vas- 
tan sulle kohe. — Aga targad juba vastavadki. Krüo- 
geenika on madalate temperatuuride saamine ja säili- 
tamine. Ja jälle punkt kirjas. Liiga ruttu, liiga ruttu, 
ütlen ma! Tähendab, ega ma kõvasti ei ütle. Ma võin 
tasakesi vastust täiendada. Kuidas saada madalat tem- 
peratuuri? Seda teab iga naga. Jäta seinapaneeli sisse 
auk ja tuul puhub nagu pull. Aga kuidas säilitada? 
Mina tean. Kata auk tapeediga kinni ja ma võin su 
kraadusniku alla neelata, kui ta kümne pügala piirile 
pidama ei jää! Inimene kolib korterisse sisse, seeliku- 
saba muudkui hõljub seljas nagu tuulelohe, aga kust 
puhub — mitte ei mõista. Sõimad oma mehe läbi ja asi 
mutt. 

Nojah! Nüüd mul tuli nisuke ärplemise vaim peale, et 
ei mina saanud enam küünalt koonla all hoida. Tõusin 
püsti ja ütlesin: head inimesed, siin vastatakse kõik nii 
ludinal ära, seis on viis:null, see läheb igavaks. See, kes 
kõrgemal istus, vaatas mind viltuse näoga ja küsis: kes 
teile sõna andis? Ma vastasin, et esiteks palun suhtuda 
minusse sileda näoga ja teiseks, et sõna võtan ma ilma 

loata, sest mind saadeti siia täiendama (ma ei öelnud, 
keda). Kui ilma loata, siis laske tulla, öeldi. Ma küsi- 
sin, et lugupeetud targad, aitab meile neist võib-olla. 
kokkulepitud küsimustest kudumistelgede ja tatitau-— 
dide teemal, mul on teile üks konkreetne küsimus kõige 
uuema ajaloo kohta. Kuidas nimetatakse seda teaduse 
ja tehnika haru, kui ma pean pesumajast puhta pesu 
kätte saama 20. kuupäeval, aga 25. kuupäeval pole veel 
pestud ega mitte likkugi pandud? See jumalast määra- 
tud küsija koputas nukiga vastu otsaesist ja ütles: meil 
on tarkade klubi, paluks ilma lollide küsimusteta. Mul 
kargas kah süda täis, et mis mina saan parata, kui teil 
lollide klubisid ei ole, küsimus on mõeldud tõsiselt, nii 
et vastake. Ah soo, kui tõsiselt, siis muidugi, laususid 
targad lahkelt, sel juhul saate eripreemia vaimuka 
küsimuse eest. Ja ma sain uudistoote — tualettpaberi 
hoidja. Kõik plaksutasid, mäng jätkus. 

Ulemtark küsis. Mis või keson Aphidinea?! Kes teab? 
Targad teavad. Need on lehetäilised, keda Eestis esineb: 
umbes 250 liiki... Kuradi palju! Oot, ma loen üle... 
Tallinnas võib olla oma 50—60, Tartus ehk kah 30... 
jaa, selle arvu ajab kokku küll. Te muidugi teate, keda 
nende lehetäide all mõeldakse? Ajaleheputkade mut:- 
kesi... Jämedalt öeldud, aga peenelt. Kui lehed tule- 
vad, ega nad müüma ei hakka. Nad hakkavad üle 
lugema. Et kas said tõmmata või ei saanud. Võib-olla 
on üks leht puudu. Kui kohe üle loeb, siis saab juba 
kell 5 teada, et üks leht on puudu. Kui kohe üle ei loe, 
siis saab alles kell 8 teada, et üks leht oli puudu. Tingi- 
mata tuleb üle lugeda! Postiauto sõitis küll pool viis 
minema, aga mis sellest... 

Siis küsisin vahepeal jälle mina, et kui telefoni võib 
osta kohe, aga kaablimahtu pole kuni kaheksaküm- 
nenda aastani, et mis aastal siis torust hääl hakkab 
kostma, kas tuleb võtta keskmine või? Vastuseks oli, 
et... eripreemia vaimuka küsimuse eest. Rahvuslik 
suveniirnukk, mis pikali pannes tegi ühe silma lahti ja 
tõustes pani teise silma kinni. Aga kõrvu polnud üldse, 
see oli vist vihje telefonile. 

Järgmine küsimus! Kes oli Louis Kahn, keda tuleb 
hääldada Lui Kaan. Targad teadsid ära, et see on 
ameerika arhitekt, aga pärit Saaremaalt. Pidage, mõt- 
lesin. Arhitekt on pärit Saaremaalt, aga kust on pärit 

sihukesed ehitustöölised? Jumaki! Hi-hi-hii. Muidugi, 
ma olin vait, sest sellele vastati hiljuti televiisoris: 
tulevikus ehitamise kvaliteet paraneb... 

Võtame järgmise küsimuse ette. 

Mis oli Hans Fallada õige nimi? 1893 kuni . 1947? 
Vastus: Rudolf Ditzen! Mina mõtlen endaette: kas nad 
teavad, mis on meie peainseneri õige nimi? 1935 kuni... 
kurat teab kui kaua? Vaevalt et nad aimavadki. Mina 
aiman. Ta õige nimi on tõbras... 

Ja aina edasi! Mida tähendab ladinakeelne lause 
«cogito, ergo sum». Issand jumal, hüüdsin ma, no mis 
sa koogutad nende surnute kallal, räägime elust! 

Vaimuka vastuse eest anti mulle Vana-Kreeka müto- 
loogia. Nüüd lõpuks sain vihjest aru. Et ära roni, noor- 
mees, ninapidi kobrutavasse kaasaega. Ja järgmiseks 
korraks mõtlesin juba korraliku, vahva vana hõbedase 
küsimuse välja: kus Vana-Kreeka töötajad lõunat sõid, 
kui linna restoranid ja sööklad juhtumisi ladina turiste 
täis topiti? 


KOMISJON 


LIIDER: Kas komisjon on kohal? 

LIIGE: Kohal. Ainult et öelge, palun, missugusel kohal 
ma peaksin seisma? Mul on naine, kaks last 
ja... perekond. 

LIIDER: Seiske, kus te soovite. Siin pole karta midagi. 
Kaebuses räägitakse kolmandast korrusest, kus 
kõik pidi olema varisemisohtlik, peale põranda. 
Eriti kahtlane pidi olema lagi... 

LIIGE: Oeh! Ja te ütlete, et karta pole midagi?! 

LIIDER: Aga see siin on teine korrus. Kui koopera- 
tiivi esimees kinnitab, e: kolmanda korruse 
põrand ei varise, s.t. on tipp-topp, siis pole teise 
korruse laest midagi karta. Seepärast me siia 
tulimegi akti koostama. 

LIIGE: Üks. 

LIIDER: Kuidas? 

LIIGE: Ei midagi. Kaks. Ma kuulan teid. 

LIIDER: Tont teiega... Enne kui kanda akti koopera- 
tiivelamu «Nu pagadii» üksikud väikesed vea- 
kesed... 

LIIGE: Kolm. 

LIIDER: Umbes jah... Lubage tutvustada teile selle 
maja enneolematuid plusse, võrreldes vanade 
majadega. 

LIIGE: Neli. 

LIIDER: Ma arvan samuti, et tuleks vastu võtta hin- 

dele neli. 

LIIGE: Viis. 

LIIDER: Eks see pärast paista, viis oleks tõesti õigla- 
sem. Sest maja on väga huvitav. 

LIIGE: Kuus. 

LIIDER: Ei, siin on üheksa korrust. Niisiis, nagu teada, 
tegeleb geomeetria kahemõõtmeliste objekti- 
dega. Samal ajal kui sterecmeetrial on... 

LIIGE: Seitse. 

LIIDER: Ei, stereomeetria tegeleb kolmemõõtmeliste 
ruumidega. Meie majaehituskombinaat = aga 
pakub elanikele... 

LIIGE: Kaheksa... 

LIIDER: Oh ei. Meie majaehituskombinaat ehitab 
uutes majades... 

LIIGE: Kümme. 

LIIDER: Mitte kümne-, vaid 12-mõõtmelisi ruume! 
Säärane ehitusviis on leidnud elanike hulgas ela- 
vat vastukaja, mis ka üsna loomulik. Kui tõuse- 
vad — kooperatiivkorterite hinnad, siis peab 
tõusma ka ruumide, kuidas öelda, huvitavus. 
Mida tähendab õieti +«12-mõõtmeline ruum»? 
See tähendab, et toa kõrgus ühes nurgas ei võrdu 
toa kõrgusega teises nurgas, mis on sootuks eri- 
nev toa kõrgusest kolmandas nurgas, mis on 
hoopis midagi muud Kui toa kõrgus neljandas 
nurgas, kus nurk kui niisugune on üldse mõõdu- 
kalt tinglik mõiste, kuna just selle kumeruse 
peal toimub täpselt määratlemata üleminek toa 
külgseinast toa otsaseinale, mis juba palja sil- 
maga vaadeldes osutuvad sootuks lühemateks 
kui toa pikkus ja laius vastasseintes. Niisiis on 
meie 12-mõõtmeliste tubade seinteks ebakorra- 
pärased rombid ja põrandaiks ellipsid, lagedeks 
aga ümarad ruudud, mistõttu nende ruumide 
mahtu pole võimalik mõõta tavaliste kuupmeet- 
ritega. Milleks korrutada pikkust laiusega ja 
kõrgusega, kui neid kõiki on nii mitmekordselt! 
Küll aga võib katselisel teel teha kindlaks, mitu 
kuupmeetrit puid säärasesse ruumi mahub. 
Muidugi, puid seesugune korter ei vaja. Ruum on 
varustatud keskküttega. 

LIIGE: Viiskümmend üks. 

LIIDER: Te näete seinal lillakashalli lülitit. Parem- 
poolsele nupule vajutades süttib põlema vasak- 
poolne laelamp, kuid vasakpoolse lüliti klõpsa- 
tus lülibki sisse eespool nimetamata radiaatori. 
See tähendab, et radiaator annab särtsu. Aga 
mõnikord ei anna. Mõnikord süttib sellest lüli- 
tist vesi kraanikausis, mõnikord koguni ukse- 
kell. Soojus radiaatoreis seaduspärasustele ei 
allu. Praktika on näidanud, et kui sealt tilgub 

vett, siis on see ka soe. Kuid lagi pole kunagi soe, 
sest see ei tilgu. 

LIIGE: 79. 

LIIDER: Võib päris kindlalt väita, et see lagi näib ole- 
vat ehitatud meie paneelimeistrite viimase sõna 
järgi. 

LIIGE: 97. 

LIIDER: Sest läbikostvus pole ju mitte mingisugune 
puudus! Peaasi, et ei saja. 

LIIGE: 98. 

LIIDER: Peaasi on siiski see, et... 

LIIGE: 99! Räägitakse, et kui inimesele kindlate aja- 
vahemike tagant kukub lagipähe 100 tilka külma 
vett, siis läheb inimene hulluks. Mulle aitab! 


ÄRGE KÜSIGE KOGU AEG VALESTI! 


Aina küsimus küsimuse otsa. Milleks! Igasuguseid 
küsimusi pole mõtet igal pool ja igaühele nina alla top- 
pida. Inimene peab teadma, kus, kellelt ja mida 
küsida... Seiske näiteks õiges kohas, ütleme bussijaa- 
mas, sattuge sinna õigel ajal, näiteks just enne bussi 
väljumist, ja tahtke teada õiget asja, ütleme — kuidas 
bussid välja näevad. Ja te saate kohe teada: kumerad. 
Aga see teid millegipärast ei huvita ja seda te järeli- 
kult ka ei küsi. Teie tahate hoopis teada, kuidas võiks 
Petseri bussiga Petserisse sõita. Kuid selle asemel et 
küsida õige inimese käest, küsite tont teab kelle 
käest. Näiteks juhuslik inimene sellesama bussi juures 
ütleb teile: ronige bussi ja sõitke oma Petserisse. Te 
ronite bussi, aga bussijuht ütleb teile: ronige bussist 
välja ja võtke pilet. Te lähete kassa juurde, aga teile 
öeldakse: piletid on otsas. Te lähete ooteruumi ja hõi- 
kate: kas kellelgi on ülearust piletit? Leidubki inimene, 
kes müüb oma pileti teile. Te lähete bussi ja kuulete: 
see buss ei lähegi Petserisse, vaid Türile. Te küsite dis- 
petšerilt, dispetšer teid Petserisse ei saada, ta lihtsalt 
sõimab teid läbi: kust mina tean, üks juht jäi puudu, 
sõit muudeti ümber. Te lähete informaatori juurde ja 
küsite, mis teha. See soovitab pileti tagasi müüa ja 
järgmise bussiga sõita. Järjekord jõuab teieni ja teile 
vastatakse, et järgmine buss on täis. Palute ülejärgmi- 
sele. See sõitis juba ära. Te pakute oma raiskuläinud 
piletit tagasi, saate lõpuks raha kätte ja kuulete, et 
vahelejäänud reis, mis vahepeal edasi lükati, tõmmati 
tagasi. Te palute samas oma piletit tagasi, teile öel- 
dakse, et ega see pole ostu-müügi osakond. Saate oma 
pileti tagasi ja küsite rahva käest, mis see siis on. Rah- 
vas ütleb: see on kurat teab mis. Minge lõpuks direk- 
tori juurde ja küsige: kes on süüdi? Ta vastab teile: 
nähtavasti on teil õigus. Põrutage rusikaga lauale ja 
küsige: kas te olete direktor või ei ole? Ta vastab: ei 
ole, mina olen asetäitja. Te lähete endast välja ja kar- 

jute: kus on kaebuste raamat?! Teile öeldakse: seda me 
otsime kõik, aga teised ei karju, miks teie lärmate. Siis 
tuleb taksojuht ja küsib: kes soovib Petserisse. Teie 
soovite. Istute taksosse, aga see ei liigu paigast. Te 
küsite, miks me ei sõida? Juht küsib vastu: aga kus 
teised on? Teie ütlete: ah soo — ja lähete teisi otsima. 
Tulete tagasi ja ütlete, et näe, ülejäänud on kah siin. 
Juht ütleb, et ise te olete ülejäänud, ja läheb teistega 
minema... Alles siis lähete bussi juurde tagasi ja 
küsite õige inimese käest õiges kohas õigel ajal õige 
Küsimuse: kuidas tervis on ja kuidas pere elub? Juht 
vastab, et aitäh, kõik on korras. Aga varsti te kukute 
jälle kuskil vale inimese käest valel ajal küsima: kuidas 
saaks Petserisse sõita? Ja vastatakse teile ilmtingimata 
valesti: Petseri bussiga... Kui soovite sõita, siis sõitke. 
Kui tahate midagi küsida, siis küsige: mida on asja- 
mehed omalt poolt teinud teravate olukordade vältimi- 
seks? Ja asjamehed vastavad: meie omalt poolt oleme 
teinud teile kumerad bussid. 

Varahommikul tekkis tahtmine millegi hea järele. 
«Vabandage, kas teil on midagi head?» küsisin ajalehe- 
kioskist. «Miks mitte, valige välja!» lükkas mutike lah- 
kelt mu ette värskusest lehkava ajalehevirna. Lehti oli 
mitmenimelisi, häälekandjaid mitmehäälseid. Võtsin 
kõige pealmise ja küsisin: «Mis see maksab?» 

«Kaks kopikat,» vastas müüja, upitas siis oma rätikus 
pea luugi alt tänavale ja sosistas: 

«Kas sa siis, pojuke, enne pole lehte ostnud, et hinda 
ei tea?» 

«Olen küll,» vastasin, «igal hommikul ostan. Aga täna 
pole veel ostnud.» 

Võtsin lehe ja tahtsin tööle minna, kui järsku turga- 
tas midagi meelde. Pistsin pea putkaavasse ja kihista- 
sin kavalalt itsitada: 

«Kas mäletate,» ütlesin naisterahvale, kes mulle lehe 
oli müünud, «eile maksis leht täpselt samuti kaks 
kopikat!» 

Putkainimene tegi tõsise näo ja vaatas mind pisut 
pahase pilguga. Nii ma kahetsesin, et olin need sõnad 
öelnud. Tõepoolest, kas ei näe sedamoodi välja, nagu 
paneksin vanamemme mälu proovile? 

«Üks leht on ju ikka kaks kopikat,» poetas tädike 
pominal. 

Võtsin seda etteheitena, et olen liiga nigel ostja. 

«Lubage mulle veel üks, aga teise nimega,» palusin. 
«Mis see maksab?» 

«See on kah kaks kopikat,» sain vastuseks. 

Võtsin lehe, raputasin rahakotti, siis pead ja ei suut- 
nud hoiduda küsimusest: 

«Üks ja sama hind — ons mõlemas lehes ühed ja 
samad uudised?» 

«Lugege ise, küllap seal on ikka muud kah,» nähvas 
eideke pisut karvaselt, «ja pidage meeles: tavaline leht 
maksab alati kaks kopikat, nii nagu tavaline kirjamark 
maksab neli kopikat. » 

Näh, mõtlesin, jälle vihje: sedapuhku mu ülearu väi- 
kesele ostule. Ja võtsin kirjamargi ka. Siis tuli putka 
juurde üks kodanik, kes võttis needsamad nimetused 
mis minagi — ja maksis neli kopikat. Läks ja hakkas 
käies lugema. Aga miks ka mitte? — Lõin minagi lehe 
lahti. 

Lõin lehe lahti ja lugesin: «Kalev» jäi «Žalgirisele» 
ühe punktiga alla; kultuuripäevade programm õnnes- 
tus; ameeriklased panid endale uue presidendi; avati 
uus tehas; kaubamaja on lahti ka pühapäeval; inglise 
teatrid streigivad; spordiloto viimase loosimisega 7 — 
võitsin maksimaalse summa! ... Ennäe, ja minu kohta 
on must valgel öeldud, et üks paremaid töötajaid... 
Mis!? Üleöö olen üks paremaid ja kultuuripäevad läk- 
sid korda, ja avati uustehas, ja lotoga sain rikkaks, ja 
kõike seda saan ma teada kahe kopika eest? Ja see 
trammijänes, kes viis rubla trahvi maksis, saab sellest 
teada sama raha eest? Miks siis vähemalt temale tasuta 
lehte ei anta?! 

Vaiksemalt, vennas, rahulikumalt. Temale ei saa 
tasuta anda, muidu peaksin mina juurde maksma. — 
Aga mina oleksin nõus. Ma ei tahagi, et mu rõõm nii 
odav oleks! 

Ja ma torman tagasi ajalehekioski juurde. «Vaban- 
dage tülitamast, aga ma maksan teile veel viiekümne 
lehe eest, kokku seega rubla. Nende eest, kes Inglismaal 
streigivad, nende eest, kes kunagi oma töö eest kiita ei 
saa, nendeeest, kes jooma pärast kartsa kukkusid, nende 
eest, kes vales kohas üle tee läksid või muu patu pärast 
trahvi maksid, nende eest, kes korterit otsivad ja ei saa 
iialgi, pikali voodis, minu rõõmudest lugeda!» 

Eideke vaatab mind, vangutab pead ja sõnab: «Hil- 
jaks jäid, pojuke, lehed on otsas.» 

Mis teha? Taamal nägin veel kaugenevat selga — 
seda, mis viiv pärast mind lehtede järele oli kummar- 
dunud. Võtsin jalad selga, jooksin talle kannule. 

«Kallis kolleeg!» hüüdsin hingeldades. 

«Mis kolleeg?» jäi too imestunult seisma. «Näen teid 
esmakordselt!» 

«Ärge alahinnake ajalehte,» noomisin — seltsimeest, 
«see meid koondabki. Meil cn ühised huvid, nüüd juba 
ka ühised uudised. On teil aega vastata mu küsimu- 
sele?» 

«Palun, aga tehke kiiresti,» soostus kolleeg, kes kol- 
legiaalsusest keeldus. «Tehke kiiresti, sest aeg on raha.» 

«Näete, kui tore! Selles vanasõnas peitubki osake 
mu esimesest küsimusest. Niisiis — ka see aeg, mis te 
lehelugemisele kulutate, on raha. On see tulev raha või 
minev raha?» 

«Oleneb sellest,» vastas kaaslane mõtlikult, «kas ma 
loen lehte minnes või tulles.» Ja juba ta tegigi mine- 
kut. 

Samas märkasin aga veel ühe lehelugeja tulekut. 

«Tere, jõudu,» ütlesin südamlikult. «Esilehekülg 
tänases lehes on rõõmuks meile mõlemale. Arvatavasti 
on teile sümpaatne ka see karjaku foto. Loodetavasti 
õnnestab teid ka ilmateade oma lumerohkusega. Ja 
artikkel headest juuksuritest. Aga spordiloto?» 

«Teate mis,» ühmas jutukaaslane, «alati, kui tahan 
lotokaarti osta, ilmneb mul järsk janu õlle järele ning 
sellega jääb see loto-ost tavaliselt ära.» 

«Kummaline,» tunnistasin talle. «Mina olen just 
õlleputka juurest alati loto-ostuni jõudnud. Tänu mil- 
lele, näete, sain täna peavõidu!» 

«Õnnitlen,» pomises mees, vaata, et kadedaltki. 

«Õnnitlus ei klaari veel meie vahekordi,» jätkasin 
kiirustades, «näete, võtke parem pool summat.» 

«Mis jutt see on?!» karjatas too, kuid mu peos ühe- 
kopikalist märgates rahunes peagi maha. «Ma tahtsin 
küsida: mis totrus see on?» 

«See pole totrus, kodanik kaaslugeja!» teatasin kooli- 
papaliku üleolekuga. «See on õiglus. Me maksime oma 
ajalehtede eest võrdselt, mina sain siit uudisena viis 
tuhat rubla, aga teie mitte. Niisiis peab leht teie jaoks 
odavam olema.» 

«Ärge jamage,» lõi teine käega. «Vaadake parem vii- 
mast lehekülge!» 

Ta osutas näpuga sõnumile, mis teatas 8-aastasest 
vanglakaristusest rusikakangelasele. 

«See mees peksis mu kord pimedal tänaval vaese- 
omaks. Tema isoleerimine ühiskonnast rikastab mu tuju 
enam kui viie tuhande eest!» 

«Kõik on korras!» hõiskasin õiglustundes, pistsin oma 
kopika taskusse ja eemaldusin, rõõmust hirvena hüpel- 
des. 

Aga mida rohkem inimesi mulle tänaval vastu tuli, 

seda raskemad kahtlused mind jälle valdasid. Mitte 
keegi peale minu ei hüpelnud hirvena... Käisid aina 
patsa-patsa justkui pardid, näol ei naerukübetki... 

«Vabandage, kas tänane hommik on teile rõõmu 
toonud?» 

«Aga muidugi,» vastas juhuslik vastutulija, «mu kass 
tõi pojad ja viis need ise jõkke, mul polnud uputada 
vajagi!» 

Huvitav, ise on rõõmus, aga ei keksi. Selge! See on 
ju isiklik uudis ja isiklik rõõm. Kui see oleks globaalne 
rõõmusõnunm, siis seisaks see kirjas ka lõbusates lõpu- 
veergudes. 

«Vabandage, kas teie olete heas tujus?» küsisin järg- 
miselt tatsajalt. 

«Aga muidugi,» vastati, «sain Nõmme turult kaneeli 
ja poest soome tapeeti.» 

«Kas need ajalehed teid kah rõõmustasid?» küsisin 
lehekuhjale osutades. 

«Need ma panen tapeedi alla, muidu koorub maha.» 

«Mis te arvate,» uurin edasi, «kas liim peab paremini 
heade või haltkade uudiste peal?» 

«Üks kliister kõik, küll ta kinni paneb,» vastas 
tapeediomanik, heitis mulle kõõrdipilgu ja lisas: «Tege- 
likult pole heade uudiste jaoks kliistrit tarviski: need 
tõmbavad niigi ligi!» 

Selle jutuajamisega lugesin teoreetilised uuringud 
lõppenuks ja läksin sujuvalt üle eksperimendile, mis 
pidi välja selgitama ajalehe tõelise hinna. 

Ostsin turu ligidalt kioskist ära kõik järelejäänud 
ajalehed, seadsin end turul müügilaua taha ja hakka- 
sin tööle: 

«Värsked lehed, head uudised! Rubla ajalehe eest on 
vaid väike kaotus suurte rõõmude arvel!» 

Mu äri õitses — ja kustus. Kustus seoses ajalehtede 
kiire lõppemisega. Kuid õnn õitses edasi. Kõik ostjad 
lugesid lehed sealsamas läbi ning tulid ja kiitsid mind 
kättpidi heade uudiste eest Siis võtsin kätte ja jagasin 
neile rublalised tagasi. 

«Oi petist!» karjus mu klientuur, aga mina jooksin 
tururahvast kiiremini. Põhjust oli kõigil: mina jooksin, 
sest mõistsin neid. Nemad vihkasid mind — uudiste- 
rõõmu odavdanise eest. 

Nii põhjalikult oli nüüd mu peas küsimus selgunud, 

et otsus valmis lausa jooksu peal. Lehe hind peab sõl- 
tuma uudiste kvaliteedist! Ainult nii satuvad raha, 
huvid ja rõõm õigesse vahekorda. 

«Kalev» võidab — kopikas juurde. Tootmisplaan 
täidetakse — veel kopikas. Ilmateade on soosiv — veel 
üks kopikas. Järgnevas jutus kaob mõrtsukas käest 
ära — kopikas maha. Kuulutus «Kaotatud tiibkla- 
ver» — jälle kopikas maha. Linna saabus kõrge küla- 
line — kopikas juurde. Ja nii edasi. 

Inimesed aina loeksid. Miks leht täna kümme kopikat 
maksab? Ahaa, mööblit toodi poodi. Miks täna seitse 
kopikat? Aga meeskoor tuli edukalt reisilt — miinus 
orkaan vanalinnas. Lugeja saaks teada kõige tähtsa- 
mast: elu läheb järjest paremaks! Mida kallim leht, 
seda jõukam elu, seda rohkem leheostjaid, seda rohkem 
tänapäevaga kursis olevaid inimesi, seda suuremad on 
e homsete võitude šansid ja homsete lehtede hin- 
nad... 

Kuid seda kõike ei ole. Nukras tujus lõin lahti õhtuse 
ajalehe ja kippusin tuju parandama naljanurgas. 

Lugedes ülivaimukat satiiri joodikute aadressil, tegin 
äkitselt veel ühe avastuse. Meie vabariik on esikohal 
lehelugemises, aga ka viinajoomises. Leht teeb viina- 
joojatele säru, mille tulemusena mõnigi joomisest loo- 
bub. Õigus! Kallis mürk, odav vastumürk. Aga õigus — 
ainult siis, kui iga jooja on ühtlasi lugeja ... 

«Vabandage, vindiline mees, kas tänane leht ka 
rõõmu tõi?» 

«Miks mitte,» vastas nokastanu, «kallis neto peab 
igatahes odava taara sees olema, muidu jõud ei käi 
üle!» Ja ta rullis pudeli paberisse. Ajalehepaberisse. 
Näh, mõtlesin, seal ta nüüd on, sõge inimene, kes trot- 
sib odavat puhastustuld ja eelistab kallist põrguvede- 
lat. Kas poleks hoopis lihtsam end purju juua ilusa- 
test uudistest? Algavad ju kõik hädad viinast! Kõik 
mured! 

Sel hetkel pillas paheline kodanik oma poolekilose 
mure Kkiviteele. Tema kaenla alla jäi paljutähendava 
puändina vaid kokkurullitud rõõmupakend. 


STJUARDESS 


Lugupeetud reisijad, ma tervitan teid laineri pardal, 
mis sooritab reisi marsruudil Viisu —Õisu—Leesi — 
Lelle—Juuru, esimene peatus on Äksi. Kodanikud 
sõitjad, ärge hüpake teraslinnu peale ja linnu pealt maha 
lennu pealt, enne või pärast täielikku peatumist võite 
ohustada oma elu. Kuna meie maksimaalne kõrgus on 
apogee ja keskmine kõrgusehk perigee on 4 kilomeetrit 
kuni 9000 meetrit, siis teen teile teatavaks meie resü- 
mee. Väljumisel palutakse uks tugevasti sulgeda, sest 
väljaspool lennukit on õhutemperatuur miinus 40 
kraadi. Sisenemisel võib ukse irvakile jätta, sest len- 
nuki sees on temperatuur pluss 18. Meie garderoob ja 
käimla asuvad lennuki sabas, kusjuures mõlemas sabas 
korraga seista on sõidu ajal keelatud. Samuti on alko- 
hoolsete jookide, binoklite ja fotoaparaatide kuritarvi- 
tamine keelatud. Suitsetada ei tohi seni, kui teie ees 
põleb punane valgustabloo vastava kirjaga. See kustub 
siis, kui lennuk läheb remonti. Kallid reisijad, enne 
tõusmist ja pärast vajumist palun teid kõiki kokku tõm- 
mata kõhurihmad. 

Kes ütles, et ei suuda? 

Mis siis, et kõht on täis? Ma räägin nendest rihma- 
dest, mis ripuvad teie istmete küljes. 

Kes ütles, et rihmu ei ole? 

Kes tahab vastu vaielda, see võib otsemaid väljuda. 
Lugupeetud reisijad! Lennuki ninas asub ajakirjanduse 
võrk. Siit leiate värskeid ajalehti, mis tuleb pärast 
läbilugemist tagastada, ka siis, kui te läbi ei loe. Mitte 
mingil juhul ei tohi lehe sisse mässida vorsti ega jala- 
nõusid, pärast on raske aru saada, mis on lehte pandud 
toimetuse, mis kaasreisijate poolt. Lugupeetud reisijad! 
Soovin teile head reisi. Kui teil aga halb hakkab, siis 
seljatugedel asuvatest sahtlitest leiate hügieenilised 
pakendid, mida võib kasutada massiliselt, ent indivi- 
duaalselt. 

Kes ütles, et ei ole? 

Otsemaid palun teid lahkuda laineri pardalt! Pidage 
meeles, et värsk2s õhus on miinus 40 kraadi ning seda 
õhku on 9000 meetrit. 

Kes ütles, et ei ole? 

Ah et ei ole vajadust hügieenikotikese järele. See 
on tore. Kuiv luksumine ongi sanitaarsem. Lugupee- 
tud reisijad, ma jagan teile välja lennukompvekid. Neid 
imedes kaob vilin kõrvust, nälg kõhust ja müts peast. 
Teid teenindab esimese klassi piloot Maksakov ja stju- 
ardess Linda. Soovin teile meeldivat lendu! Kes soo- 
vib, see võib osta piiramatus koguses kootud sussikesi 
ja «Vana Tallinna» jooki. 

Kes ütles, et ei ole? 

Marss lennukist maha! 

Ah etraha eiole, see on teie isiklik asi, pilet on teil 
ju lunastatud. Muide, kuna Kirna ei võta vastu ja 
Elvas on halb tee, siis teeme vahemaandumise Parale- 
pas. Soovin teile, lugupeetud reisijad, head tuult tiiba- 
desse! 

Kes ütles, ettiibu ei ole? 

Marss luugi juurde! 

Ah et tuult ei ole? Loomulikult ei ole, siin on ju 
õhuauk. Järgmine peatus — Rapla! Astuge kiiremini, 
õhusõit on ajavõit! Pealetulijad, rebige automaadist 
piletid! Istekohti ei ole, seiske tahapoole ja kinnitage 
oma vatsad! 

Kes ütles, et süüa ei ole? Muide, õigesti ütles. Süüa 
jõuate kodus, lennukis lutsitakse lennukommi. 

Kes ütles, et komm on otsas? Närige vähem! Vähema 
närimisega taga:e pikemaajalise lutsimise. Järgmine 
peatus — Puiatu! 

Kodanik reisija, ärge avage akent! Kes ütles, et ise- 
kallutaja vurises mööda? Mis te lobisete, see võis olla 
helikopter. Ärge usaldage oma silmi, sest meie ümber 
on pilved. Kes ütles, et porilomp? Otsekohe tõstame 
teid maha! Seiske siis oma porilombis ja hõljugu maa 
te jalge all. 

Kes ütles, et tee tolmab? Veel üks sõna, ja te võtate 
oma sõnad tagasi! Seltsimehed, kumm läks puruks, 
peatus tund aega. Kuidas mis kumm? Ilm on kuum, 
asfalt sulab, nael tungib esile. Selge? 

Kuidas — pole lennuk? 

Kes ütles, et see on buss? Mis see teie asi on, kas 

laev või rong? Lutsige lennukomni ja tundke end nagu 
lennukis! Järgmine peatus Eidapere. Kes tahab vaielda, 
võib meie lainerist lahkuda! Mis te õiendate!? Ise 
nõuate, et igal pool oleks nagu lennukis! Lutsige kommi 
ja tundke... 

Kes ütles, et kommi ei ole? Ärge targutage, milleks 
teile jalgratta seljas komm? Ronige maha ja lutsige 
näppu. Järgmine, sadulasse! 


STATISTILINE LIIDER 


Inimesed on nii tohutult tagasihoidlikud, et mitte 
keegi ei taha esimene olla. Nähtavasti sellepärast sat- 
tusingi mina esimeseks, statistika järgi... 

Me elame jõukal ajastul. Statistika järgi on igal tei- 
sel hoiuraamat. Aga mina ei ole teine, ma olen esi- 
mene. Mina tassin raha hoiukassasse ainult üüri, 
elektri ja gaasi eest. Vastu võetakse heameelega, aga 
välja ei saa sugugi võtta. 

Me elame kultuursel ajastul. Iga kolmas valdab 
mõnda võõrkeelt. Aga mina pole ju kolmas — olen 
esimene. Vahel lähen emakeelegagi rappa: nii kui 
mõnda poodi satun, nii kukun kogemata ropendama... 

Me elame töökal ajastul. Igal neljandal on peale 
põhitöö mõni haltuuraots. Aga mis mul neljandast, 
kui mina olen esimene. Ainult üks töö päevast 
päeva ja seegi näiline — ehk nagu meister mulle tava- 
liselt ütleb: näis kuniks. 

Me elame loodusearmastajate ajastul. Igal viien- 
dal on roheluse rüpes suvila või suvilaga sugulane. 
Igal viiendal! Mina olen esimene ja veedan 
puhkused Mustamäel. Päevitan nii et selg must: katus 
määrib. 

Me elame kõrge moraaliga ajastul. Ainult igal 
kuuendal on armuke. Mina, esimene, pole naiste- 
rahvast veel näpuga puudutanud. Moraal on, aga moori 
ei ole. 

Me elame antiigivaimustuse ajastul. Igal seitsmendal 
on käoga seinakell. Mina ei ole seitsmes. Mul ole- 
vat küll üks kägu, aga peas, ja seegi mitte antiikne. 

Me elame sünteetika ajastul. Igal kaheksandal 
on kahhelimitatsiooniga vannituba. Mis mul sellest: 
mina olen esimene. Mul on kuivkäimla. See on küll, 
millest tõmmata, aga seda ei ole, mis voolaks. Käin pan- 
gega uhamas. 

Me elame kaugside ajastul. Igal üheksandal on tele- 
fon. Ma ei ole kahjuks üheksas. Minu ainus side- 

pidamise vahend on postiljon, kes tavaliselt kastiga 
eksib ja naabri kaugekõnearved mulle sokutab. 

Me elame kiiruste ajastul. Igal kümnendal on... 
kümnendik autot. Mina oln kümnendast tükk- 
maad eespool — olen esimene ja ajan aga kätt püsti. 
Ainult et kui autostopp ära kaotati, jäin minagi top- 
pama. 

Stopp! ütlesin ma selle peale. Kulla mehed, mulle 
aitab! Ma ei taha enam esimene olla, pange kas või 
viimaseks. Sest viimane võib ühtlasi olla ka iga teine — 
kui meid on kokku paarisarv, ja isegi iga kümnes — 
kui me lõpeme nulliga. 

Niipea kui ma viimaseks sain, avati uus kaubamaja 
ja esimesele anti tasuta televiisor. Küsisin, et 
tohoh, kuidas siis viimasega jääb, ja televiisorist öeldi, 
et viimane langeb välja. Mismoodi? — pärisin ehmatu- 
sega. Aga niimoodi, ütles selle peale üks sissesõitnu, et 
kui sina oled viimane, siis mina seisan sinu järel. 

Tagant teine koht mind ei rahuldanud. Kui juba teine 
olla, siis eestpoolt. Nad olid nõus mind ümber paigu- 
tama. Nagu mäletate, oli igal teisel hoiuraamat. Mulle 
anti kah. Just siis teatas statistikavalitsus, et igal tei- 
sel sündis tütar, ja mu hoiuraamat võeti alimentideks. 

Ma hakkasin nurisema, et elu läheb muudkui edasi, 
aga mul pole mitte mingit tõusu märgata. Nad vastasid 
lahkelt, et eks sa nihku siis pealegi pisut, aga ära siis, 
armas inimene, jälle nurisema hakka. 

Kuna kolmas oli just dekreeti läinud, sain ajutiselt 
tema asemele. Ja niipea kui kolmandaks sain, tuli üks 
imekena neiu ja palus mu kätt. (Mitte see, kes dekreeti 
läks.) Mina olin õnnest lausa lämbumas, aga mitte 
kauaks. Neiu vanemad hurjutasid tütart, et nii uisa- 
päisa ei tohi abielluda, enne meheleminekut tuleb vähe- 
malt kümneni lugeda, kui rohkem ei kannata. Neiu ei 
kannatanud kümnenigi, luges seitsmeni ja läks teisele. 

Ma sain aru, et seitsmes taevas pole kolmanda 
jaoks, ja kukkusin sealt alla. Jumala abiga jõudis esi- 
mene abi kohale ja küsis, kas noormees tahab eluga 
lõpu teha. Vastupidi, vastasin häbelikult, tahaksin 
otsast peale alustada. Seda võib, ütles arst, ja sanitar 
toimetas mu algpunkti tagasi, jälle esimeseks. 

Jõudsin kohale — ja selgus, et olin esimene vasi- 
kas, kes sattus aja taha, järgmisse kümnendisse. Peagi 

saabus sinna ka teine oma hoiuraamatuga, kolmas võõr- 
keelega, neljas haltuuraotsaga... Varu aegu mälesta- 
des teeme püüdlikult noore näo ja trotsime juhtiva 
põlvkonna olemasolu... 

Muidugi, vara on veel lõpetada ja kokkuvõtteid teha, 
kuid vaevalt küll enam tarkusi juurde koguneb. Küllap 
ka kuuekümne esimene tunneb end esimesena. Aga 
tema on kade kuuekümaeteisele. 


PÄRN 75 


LIPS 


TULIJA: Tere. Nii et mina olen siis see loll, jah? 

OLIJA: Millisest osakonnast? 

TULIJA: Konstrueerimisbüroost. Nii et mina olen siis 
see loll, jah? 

OLIJA: Ja kuidas nimi? Istuge. 

TULIJA: Jüri. Nii et siis... Palmpott. Nii et mina olen 
see 1011, jah? 

OLIJA: Ma arvutan. 

TULIJA: Arvutage välja ja öelge mulle ka... Muide, 
ei kosta. Te suu liigub, aga sõnagi ei ole kuulda. 

OLIJA: Seda ei tohi keegi kuulda. Ma arvutasin välja, 
kui palju meil konstrueerimisbüroos inimesi 
puudu on! 

TULIJA: Aga minuasi? 

OLIJA: See poleteie asi. See on minu asi. 

TULIJA: Aga see teine asi, see minu asi? Nii et mina 
olen siis see 1011, jah? 

OLIJA: Kui te ka loll oleksite, võiksite ikkagi rahu- 
likult edasi töötada. Konstrueerimisbüroos on 
puudu ...inimest. 

TULIJA: Nii et mina olengi siis 10ll. Tuleb välja. 

OLIJA: Ei võiolla. Kes teile seda ütles? 

TULIJA: See on ju silmaga näha. 

OLIJA: Muide, mulle pole keegi rääkinud. 

TULIJA: Aga võrreldes Tuuslepa Eediga? 

OLIJA: Ma pole kunagi võrrelnud, aga mis vahet teil 
on? Mõlemad saate 110. 

TULIJA: Kuidas pole vahet? Tuuslepa Eediga, selle 
kukega?! 

OLIJA: Einoh, vahe on. Kui kukega, siis on vahe. 

TULIJA: Ja missugune vahe? Et tema on targem ja 
tublim, viisakam ja üldse? 

OLIJA: Üldse ei ole. Ühesugused toredad spetsialistid 
konstrueerimisbüroost. 

TULIJA: Ainult et teda muudkui saadetakse igale 
poole. 

OLIJA: Kuhu te ta saadate? 

TULIJA: Mina! Mina saadan ta teadagi kuhu. 

OLIJA: Agateised? 

TULIJA: Teised ei saada kuhugi! Aga teie! 

OLIJA: Mina ei tea teda kuhugi saata. Meile on iga 
kätepaar vajalik. 

TULIJA: Ise te saatsite ta lennuväljale. Eile. 

OLIJA: Ah eile! Ta käis vastu võtmas! Oh teid küll, 
Palmpott! 

TULIJA: Oh mind küll! Mind küll mitte. Ta käis kal- 
list külalist vastu võtmas. 

OLIJA: Loomulikult. Meie asutus pidi ju kah oma 
esindaja saatma. 

TULIJA: Nii et Tuuslepa Eedi ongi kõige targem ja 
õilsam, nagu nad räägivad. 

OLIJA: Kuulge, Palmpott... Ma ei hakka teile ütlema. 

TULIJA: Minule ei ütle keegi midagi. Aga teised 


teavad rääkida, et varsti saadetakse 
Tuuslepp sinna ja varsti valitakse Tuuslepp 
tänna... 


OLIJA: Hästi. Teate, Palmpott. See kõik on jama. Kui 
koomiline see ka ei ole, aga Tuuslepp osutus ain- 
saks, kes eile lipsuga tööle tuli. 

TULIJA: Nojah, minul oli ju eile dress seljas. 

OLIJA: Näete siis. 

TULIJA: Ahah. Nii et siis ainult lipsu pärast? 

OLIJA: Just! Ainult lipsu pärast. 

TULIJA: Üksnes lipsu pärast! 

OLIJA: Nii kindlasti kui mina siin istun. 

TULIJA: Nii et teile on lips kõige tähtsam? Et kui ei 
ole lipsu, siis pole ka lipsu taga inimest? Ah? 

OLIJA: Ah? Ei, mitte seda. Lips on just nimelt kõige 
vähemtähtsam. See oli eile, see oli juhusli- 
kult. See pole üldse tähtis. Ma tahtsin öelda, et 
lipsu asjus selgus nagu muuseas. Hiljem. Selgus, 
et ha-haa, Tuuslepp oli lipsuga, mõtleks ometi! 

TULIJA: Aga mind ei saadetud, sest et minul ei olnud 
lipsu. 

OLIJA: Kallis Palmpott. Ega Tuuslepal kah tegelikult 
ei olnud. Tahtlikult ei olnud. 

TULIJA: Aga kuidas tal siis oli? 

OLIJA: Tahtmatult. Ta tuli otse. Pulmast. Kui teie olek- 

site pulmast tulnud, siis oleksite teie lipsuga 
tööle tulnud. Otse. 

TULIJA: Ja siis oleksite mind saatnud? Tänu lipsule? 

OLIJA: Nojah! Ee... ei oleks. Kui oleksin saatnud, siis 
juhuslikult, meie asutuse esindajana. Aga mitte 
tänu lipsule. 

TULIJA: Noh aga — võtame täna. Mina ei tea, kas 
Tuuslepp on täna lipsuga või ei ole. 

OLIJA: Ja mina ei tea samuti. Käigu põrgu. 

TULIJA: Või kes neist on lipsuga, kes mitte, mis ma 
neist vahin. 

OLIJA: Eks ole. Või veel! Mul pole õrna aimugi, kes 
kuidas riides käib. 

TULIJA: Ma ei tea sedagi, kes neist üleüldse tööl käib 
ja kes mitte. 

OLIJA: Mul täpselt sama lugu. Tehku, kuidas pare- 
maks peavad. 

TULIJA: Aga mina tulin tööle. 

OLIJA: Ja see on isegi tore. Miks mitte käia? 

TULIJA: Aga mind te ei saada ikkagi, sest mul pole 
jälle lipsu ees. 

OLIJA: Ma pole veendunud, mis teil ees on. Teie aus 
töömehebiograafia on mulle tähtis. Teie südame- 
tunnistus on ainus lips, millest ma hoolin! 

TULIJA: See mul on. Biograafia. Ja süda kah. 

OLIJA: Näete siis! Nii et minu jaoks olete täna täitsa 
laia lipsuga! 

TULIJA: Aga mul pole ülikondagi seljas! 

OLIJA: Mis te räägite? Hah-hah, ma mitte ei märga- 
nudki, mis teil seljas on! 

TULIJA: Kas tõesti? 

OLIJA: Ausõna! Ma ei pane inimese riietust üldse 
tähelegi! 

TULIJA: Kingi pole mul kah jalas. Tulin tennistega. 
Naine ütles, et mis sa kulutad. 

OLIJA: Aga ometi näen ma enda ees kultuurset ini- 
mest, head spetsialisti! 

TULIJA: Ja see vurhvilöömine ei loe siis teile üldse? 

OLIJA: Absoluutselt. 

TULIJA: Kõik on võrdsed, dressis ja ülikonnas? 

OLIJA: Viimseni. 

TULIJA: Et mina olen teie jaoks täna sama hästi kui 
lipsuga? 

OLIJA: Minu jaoks olete täna smokingis. 

TULIJA: Ma võin siis rahuliku südamega minna? 

OLIJA: Loomulikult. 

TULIJA: Muide, ega täna külalisi ei tule? 

OLIJA: Ei. 

TULIJA. Selge. Eedi lipsu peale vohab külalisi kokku, 
minu lips ei tõmba kedagi ligi. Kuhu ma siis 
lähen? 

OLIJA: Minge aidake ekspressidel uut mööblit bü- 
roosse tassida. 

TULIJA: Aga Tuuslepa Eedi? 

OLIJA: Tema läks oma külalist saatma. 


ÜLE VASAKU ÕLA 


Enam ma avalikes kohtades ei käi, sest mul on nüüd 
üks niisugune halb komme: ma muudkui sülitan nii- 
moodi «ptüh, ptüh, ptüh» üle vasaku õla. Suu on ju 
pähe loodud ja kuidagimoodi tuleb seda pruukida, aga 
rääkimine on ohtlik ja suitsetamine läheb kulukaks. 
Põhimõte on lihtne: ega raha ei haise, aga kui haiseb, 
siis pista see hoiukassasse. Ent nii nagu raha tunneb 
end kõige paremini kassas, nii tunnen mina end kõige 
kindlamalt kodus. Mujal on röövlid. Ma pole kordagi 
elus raha kaotanud — ptüh, ptüh, ptüh, aga röövida on 
mind tahetud alatasa. Olin ükskord komandeeringus, 
elasin hotellis, äkki üks koputab, andke rubla, hotelli 
administraatoril tuleb sünnipäev. Ma ütlesin, et rahast 
mul kahju ei ole, aga põhimõtte pärast ei anna, ja saat- 
sin ta uksest välja. Sõitsin ruttu tulema, maksin len- 
nukipileti eest seitse kolmkümmend, arvestades sel- 
lega, et mind pole kunagi Türgimaale ära aetud, — 
ptüh, ptüh, ptüh, aga lennuilma ei olnud ja pidin pileti 
tagasi müüma. Anti ainult seitse rubla. Ma ütlesin, et 
rahast pole kahju, aga põhimõtteliselt keeldun 30 kopi- 
kat kaotamast, siis tuli üks sõdurpoiss ja ütles, et võta, 
vana kõbi, oma kopikad ja lase jalga, saba ootab. Istu- 
sin rongi, aga rongis taheti magamise linade eest rubla. 
No üks rubla ees või taga, aga põhimõtteliselt on see 
sigadus ja ma ei andnud. Ootasin, kuni kõik magama 
olid jäänud, ja ronisin kolmandale polutile ühe seltsi- 
mehe kaissu. Meie maal pole koos magamise eest 
maksu ette nähtud, — ptüh, ptüh, ptüh. Ainult 
et enne hommikut kukkusin sealt alla ja mürtsti ühe 
kasti otsa. Enne kui kasti omanik midagi taipas, hak- 
kasin ründama, e: ise oled süüdi, teinekord kirjuta 
munakastile peale, et «ne kantovatt». See loll pistis 
kisama, et mune ei olegi, puha krista!l-lühtrid, hind 
seitsesada rubla. Rahas pole küsimus, võiks kinni 
maksta, ütlesin ma, aga põhimõtteliselt ei saa, kuna 
lendasin alla nimelt lennuilma puudumise tõttu. Luu- 

murde asjus on jumal alati minuga olnud, — ptüh, ptüh, 
ptüh, — hüppasin sõidu pealt maha ja sain varsti 
juhusliku auto peale. Juhile ütlesin täpselt, nagu asi 
oli, et küsimus pole paaris rublas, vaid põhimõttes, 
mina talle ei maksa, sest olen oma sõidu eest maksnud 
juba raudteevalitsusele. Sain koju. Loen lehest, et kao- 
tatud raha. Ei ole küsija suu peale enne löödud — ptüh, 
ptüh, ptüh, läksin kaotaja juurde, kõik olid õnnelikud, 
pakkusid süüa, isegi apelsine, mõtlesin, et pole mu 
kõht enne rikki läinud — ptüh, ptüh, ptüh — ja aina 
surusin sisse. Lõpuks see küsis mu käest, et kuidas mul 
õnnestus raha leida, ma vastasin, et tulin lihtsalt 
küsima, kuhu ta kaotas, et tahaksin aidata otsida... 
Kui lahkusin, öeldi mulle paha sõna, aga sealsamas 
ligidal ma ta kuradi koti leidsingi, pass ja kakssada 
rubla sees, väike raha, selle oleks võinud ära viia, aga 
põhimõtte pärast ei saanud, mõtlesin, et see on trahviks 
selle paha sõna eest, mis nad mulle ütlesid. Läksin tööle, 
lootes, et kolleegidel peaksid kõik pulma-aastapäevad 
möödas olema, ptüh, ptüh, ptüh, aga ei vedanud, lao- 
mees oli ära surnud. Ütlesin siis, et õige oleks ka minul 
pärja jaoks rubla anda, rahas pole küsimus, aga et põhi- 
mõtte pärast ei saa, va kadunuke oli mulle kolmese 
võlgu. Ja et nüüd on mul kahe järgmise kadunukese 
eest kah ette makstud. Mul kästi endal kaduda ja ma 
tulingi koju, sest kodu on — ptüh, ptüh, ptüh — minu 
kindlus. Ilus korter, ainult pime, sest mul on kahe aasta 
elekter maksmata ja vool võeti ära, ma ei maksnud 
põhimõtte pärast, sest oleks lumi maas, siis oleks val- 
gem ja kuluks vähem tuld. Igatahes pimedas ma ei näe 
edasi kirjutada, tont teiega, pole minu asi teid elama 
õpetada, hea, et ise odavalt oskan läbi ajada — ptüh, 
ptüh, ptüh, näe võtan vaikselt soolapulga ja närin seda — 
ptüh, kaabakas, see on ju hoopis pastakas! Nii kalliks 
pole mul üks suutäis ammu läinud ... 


ÜKS KÜLVAB, TEINE KORISTAB 


Te tulete mulle vastu ja pärite: kas oled kuulnud? kas 
tead juba? Aga kust mina seda pean teadma. Mida ukse 
tagant kuulen, seda tean, aga sedagi ainult siis, kui 
kedagi mind segama pole saadetud. Noh et ukse taha, 
karistuseks. Siis ei sobi nii hoolega kuulata... 

Mina ise ei ole siin mitte karistuseks, oh ei, mina olen 
koristuseks. Amet on säärane. Eesti NSV Haridusminis- 
teeriumi 329. keskkooli koristaja. Andku jumal issand 
teile sedasama. 

Näe, täna kuulsin jälle huvitava uudise, et maakera 
on ümmargune, kumer nagu kapitalisti kõht, andku tae- 
vas teile niisugust kanda, kui tal on anda. Aga rohkem 
ei kuulnud, aina segavad, aina sagivad, lapsed on ju 
püsimatud kui prussakad, õnnistagu saatus teid sääras- 
tega. Need, keda ukse taha saadetakse, ei segagi nii 
hirmsasti, nemad istuvad aknalauale ja vaatavad, mis 
maailmas toimub ja kes kellele otsa sõidab, andku 
jehoova teilegi võimalust... 

Nemad mind küll jah eriti ei sega, kuid segadusi ikka 
tekib. Alles hiljuti see oli, teisipäeval. Mina ründan siin 
luuaga oma põrandaid, kui üks poiss tuleb pänta-pänta 
mudaste jalgadega üle puhta paiga. Ma põrutasin talle: 
kuhu sa, kurjavaimu Karlutt, ronid, kui te kõik siin 
nõndamoodi pendeldama kukute, siis ma ei saagi koju, 
vaid kõngen siiasamasse, andku jumal sinu vanematele 
sedasama. Läheb Karlutt minema, tuleb teine huligaan, 
Eegon. See, kes kevadel peaaegu istuma jäi, ainult 
käenduse peal pandi püsti, see noh, järgmisse klassi. 
Mina kärkisin: kui sa, Eegon, siin kaua eegeldad, siis 
käsin sul kotad kotta jätta ja hakkad mul katkiste sok- 
kide väel ringi väntama, andku jumal sinu sugulastele 
sedasama. Läheb Eegon ära, tuleb Katrin, va ilus plika 
ise, ja jookseb mulle tagant selga. Mul sai hing kõvasti 
täis, aga vaatasin, et tähtsate vanemate laps, ma siis 
läbi ei sõima. Ja ütlesin kultuurselt, et sa, sindrima Kat- 

rin, kui sa mind selja takka ehmatad, ma võin saada 
näkinärvipõlendiku, andku issand su isale sedasama! Aga 
plika, pimehull, läks koju ja ütles isale: koolirahvas 
palus sulle näkinärvipõlendiku üle anda. Oh sa jessas, 
sellepeale tuli isa kooli ja tegi igavest lamenti: kus te 
direktor on, matahan näha, kuidas selle põlendikuga on! 
Ei ma osanud muud ütelda, kui et mis te põlendikuga 
direktori juurde otsite, teil tuleks ikka arst üles otsida! 
Ta tõmbus näost roheliseks, nagu oleks seljonkat — 
teate küll seda briljantrohelist — pähe valatud, andku 
jeesus teile sedasama... 

Hästi, hästi, kohe lõpetan selle jutu, te olete juba 
rahutud ja nihelete, nagu oleks teil sipelgad sealsamu- 
ses, andku jumal administratsioonile ja teile kah seda- 
sama. 

Kuulge, ega te arva, et ma usklik olen, et aina issand 
ja jumal ning jeesus? Allahi nimel, olgu pühakud mulle 
tunnistajaks, katekismus on mulle nagu hane selga ate- 
ismus. Aga piiblisõnad jäid mulle külge tehasest. Nojaa- 
noh, ma olin ju N. linnas inseneriks. Oli kuulutus, et 
vajatakse tööjõudu, ja ma läksin. Öeldi, et iga tädike on 
teretulnud, sest meil vajatakse koristajat. Ma ütlesin, et 
olgu kaadriülem kah teretulnud, aga meil vajatakse 
palka, mis palga nime väärt. Ohkisivad ja puhkisivad, 
kuni vormistasidki inseneri koha peale. Ah jah, pidin ju 
piiblisõnast rääkima. Vaata jah, tehases olid sähendused 
piibli reeglid, et maailm seisab kolme vaala seljas. Ma 
esiti naersin, tea kust need vaalad võetakse, vabrikus 
aga polnud vaja võtta ega naerda: kolm suurt ülemust 
määrasid kogu meie elamist ja olemist. No ega ma 
nende vaalade pärast tehasest ära tulnud. Ma tulin 
kadeduse pärast, et mina pean olema lihtne insener, aga 
mu õde, 75 aastat vana, andku jumal teile niisama palju, 
õde on mul akadeemias noorem teaduslik töötaja. Et 
vaja mul kah ametiredeli peal tõusta, muidu õde läheb 
uhkeks. Nõnda ma kooli sattusingi. Palk pluss tasuta 
tundide külastamise õigus. Ma käratasin peale, et hari- 
dus on kõigile tasuta, aga koristamine olgu ikka tasu- 
line! Ei neil jäänudki muud üle, kui kirjutasid mu õppe- 
alajuhatajaks, pluss õppenõukogu koosolekute külasta- 
mise õigus. 

Noh saingi siis koolis targemaks. Et näe, maakera on 
jälle ümmargune. Ja mina olen märganud, et kui sa 

prahti aina ühes suunas pühid, ikka edasi ja edasi ja 
edasi, siis on praht järgmisel päeval jälle tagasi. Sel- 
lest mul tuligi mõte, et kui õige korraldaks üleilmse 
koristajate kokkutuleku, aga sellest ei tule midagi välja. 
Sest meie hulgas on insenere ja teadlasi ja toimetajaid 
ja siis ei teaks, mis nime sellele kokkutulekule anda, kas 
sümpoosion või kollokvium või tubase töö inseneride 
klubi. Õde ei tunneks õde, andku jumal vendadele seda- 
sama. 

Aga et ilm on ümmargune, see on päris klaar. Algul 
näed suitsu, siis näed lõpuks laeva. Algul saad avanssi, 
siis saad lõpuks palka. Algul ostad loteriipileti, siis 
lõpuks mõistad, et said tõmmata. Algul näed elevandi 
lonti, siis selgub, et polegi elevant, vaid mu oma vana- 
mees, gaasimask peas. Vanatoi on mul varjendis kesk- 
kütjaks ja pandi tsiviilkaitse norme täitma. Aga tema 
tuli mulle koju näitama, et ma ta häire olukorras ära 
tunneksin. Tundsin küll ära, lõhna järgi, sest ta oli akti- 
seeritud söe karbist välja visanud ja ära kütnud, ase- 
mele aga sosku kallanud. Ma kasutasin ta valvsuse puu- 
dumise ära ja tassisin selle va maski londiga tükkis 
koolimajja, sest haridussüsteem on vaene ja ei jõua 
tolmuimejat osta. Pealtnäha ühtemoodi asjad, eks ma 
siis proovinudki. Pole viga, tolmu tõmbas sisse küll, aga 
välja enam ei läinud ja rikkus mu florugraafi pildi 
ära. Öeldi, et kiired ei lähe läbi, et küll sul, vanaeit, on 
raudne kops. Hea, et seda maskitamist nüüd vähemaks 
on jäänud, kui mu tütar koolis ja ülikoolis käis, siis oli 
aina üks gaasitamine ja maskiball, nagu oleks maailm 
paksu haisu täis. Ei saanud tütar õmblemist ega toidu- 
tegemist ärz õpitud, ma hurjutasin küll, et kesse sind 
nõnda naiseks tahab, kududa ega heegeldada ei oska. 
Tütar vastas, et mis abielu see sihukese maskiga olekski, 
ei saa suudki anda. Tahad musu, siis ütled mehele, et 
paneme nüüd torud kokku. Aga et mask on pealtnäha 
kõike muud kui seksabiilne, siis ei tule sealt lapsi kah 
ega midagi, andku kristus tei:le ja teie järeltulevale 
põlvele sedasama. 

Mis siis ikka, hakkan jälle pühkima. 80-ndaks aastaks 
peab kord majas olema, sest eks te tea, lümfiamängud 
tehakse ju meil, Maarja-Toomas. Ja tuvidele, kes liik- 
lust segavad, pannakse viis rõrgast jalga, andku jumal 
teile sedasama, kui te nüüd liigutama ei hakka. Ma 

lendan kah minema, head tuult mulle tiibadesse ja hea 
sulg mulle sappa. Ainult et sel maailmal on nii õudne 
külgetõmbejõud, mitte ei saa paigast lahti, enne kui 
teid luuaga ei ähvarda, et hakkame lõpetama. 

See maakera pöörleb kohutava kiirusega, küllap vee- 
reme kuskil kunagi jälle nokkapidi kokku, kui enne 
susse püsti ei viska, andku jeesus teile sedasama! 

